text:
“Kpɔ Ða! Meli Kpli Mi Ŋkekeawo Katã”
“Kpɔ ɖa! Meli kpli mi ŋkekeawo katã va se ɖe nuɖoanyia fe nuwuɣi.”
1. (a) Gblɔ lu kple gbe wuwluiwo ŋuti kpɔɖeŋua kpuie. (b) Aleke Yesu ɖe kpɔɖeŋua mee?
LE Yesu fe kpɔɖeŋu siwo ku ɖe Fiaɖufea ŋu dometɔ ɖeka me la, efo nu tso agbledela si wu lu ɖe efe agble me eye futɔ aɖe va wu gbe wuwlui ɖe luawo me ŋu. Gbe wuwluiawo tsi hexɔ agblea me keŋ, gake agbledela la gblɔ na efe kluviwo be woana “woa kple evea siaa natsi va se ɖe nuŋeɣi.” Le nuŋeɣia la, wotɔ dzo gbe vɔ̃ɖiawo alo gbe wuwluiawo, eye wofo luawo nu fu. Yesu ŋutɔ ɖe kpɔɖeŋua me. (Mixlẽ Mateo 13:24-30, 37-43.) Nu kae lododo sia ɖe fia? (Kpɔ aɖaka si nye “Lu Kple Gbe Wuwluiawo.”)
2. (a) Nu kae lu kple gbe wuwluiwo ŋuti kpɔɖeŋu sia me nudzɔdzɔwo ɖe fia? (b) Lododo sia fe akpa ka mee míadzro?
2 Kpɔɖeŋu sia me nudzɔdzɔwo ɖe ale si Yesu afo lu fe ha la me tɔwo—siwo nye Kristotɔ amesiamina siwo aɖu fia kplii le efe Fiaɖufea me—nu fu tso amegbetɔfomea me kple ɣeyiɣi si wòawɔ esia fia. Nuku nyuiawo wuwu dze egɔme le fe 33 M.Ŋ. fe Pentekoste dzi. Woawu nuku nyuiawo nu fofofu nu ne wotre amesiamina mamlɛ siwo le agbe le nuɖoanyi sia fe nuwuwu la nu keŋkeŋ eye wokplɔ wo yi dzifo. (Mat. 24:31; Nyaɖ. 7:1-4) Abe ale si ko ne ame tsi tsitre ɖe to tame wòtea ŋu kpɔa nuto bliboa keŋ ene la, nenemae lododo sia nana míekpɔa nu siwo adzɔ le fe 2,000 aɖewo me la keŋ. Ke nudzɔdzɔ siwo do fome kple Fiaɖufea kawo gɔmee míeva se? Nudzɔdzɔawoe nye: ɣeyiɣi si me wowu nukuawo, ɣeyiɣi si me nukuawo nɔ tsitsim kple ɣeyiɣi si me woŋe nukuawo. Nuŋeɣia koŋ mee míadzro le nyati sia me. *
YESU LI KPLI WO
3. (a) Nu kae dzɔ le fe alafa gbãtɔ megbe? (b) Le Mateo 13:28 la, nya kae wobia agbletɔa, eye ame kawoe bia nya la? (Kpɔ dzesidenyaa hã.)
3 Tso fe 100 M.Ŋ. megbe la, ‘gbe vɔ̃ɖiawo do’ esi alakpa Kristotɔwo va dze gaglã le xexea me. (Mat. 13:26) Eye tso fe 300 M.Ŋ. megbe la, alakpa Kristotɔ siwo le abe gbe wuwluiwo ene la va sɔ gbɔ boo wu Kristotɔ amesiaminawo. Ðo ŋku edzi be le lododoa me la, kluviawo bia wofe afetɔa be wòaɖe mɔ na yewo yewoayi aɖaho gbe vɔ̃ɖiawo. * (Mat. 13:28) Aleke afetɔ la ɖo eŋu na wo?
4. (a) Nu kae Afetɔ Yesu fe ŋuɖoɖoa ɖe fia? (b) Ɣekaɣie Kristotɔ siwo le abe luwo ene va nɔ dzedzem?
4 Yesu, si nye Afetɔ la, gblɔ le luawo kple gbe wuwluiawo ŋu be, “Mina woa kple evea siaa natsi va se ɖe nuŋeɣi” la. Sedede sia ɖee fia be tso fe alafa gbãtɔ me va se ɖe fifia la, Kristotɔ amesiamina siwo le abe luwo ene la nɔ anyigba dzi le ɣeyiɣi ɖe sia ɖe me. Nya si Yesu gblɔ na efe nusrɔ̃lawo emegbe la ɖo kpe nyatafonya sia dzi, esi wògblɔ be: “Meli kpli mi ŋkekeawo katã va se ɖe nuɖoanyia fe nuwuɣi.” (Mat. 28:20) Eya ta Yesu akpɔ Kristotɔ amesiaminawo ta ŋkekeawo katã va se ɖe nuwuɣia. Gake esi wònye be alakpa Kristotɔ siwo le abe gbe wuwluiwo ene sɔ gbɔ wu wo sãsãsã ta la, míate ŋu ayɔ ame ɖekaɖeka siwo nye lu fe ha la me tɔwo le ɣeyiɣi didi mawo me kple kakaɖedzi o. Ke hã anɔ abe fe 40 ene do ŋgɔ na nuŋeɣia fe gɔmedzedze la, lu fe ha la me tɔwo va nɔ dzedzem. Aleke wòdzɔe?
DƆLA AÐE ‘TA MƆ’
5. Aleke Maleaxi fe nyagblɔɖia va eme le fe alafa gbãtɔ me?
5 Ƒe alafa geɖe do ŋgɔ hafi Yesu nawɔ lu kple gbe wuwluiwo fe kpɔɖeŋua la, Yehowa fe gbɔgbɔ ʋã nyagblɔɖila Maleaxi wògblɔ nudzɔdzɔ siwo sɔ kple esiwo le Yesu fe kpɔɖeŋua me la dometɔ aɖewo ɖi. (Mixlẽ Maleaxi 3:1-4.) ‘Dɔla si ta mɔ’ lae nye Yohanes Amenyrɔɖetsimela. (Mat. 11:10, 11) Esi wòva le fe 29 M.Ŋ. me la, ema fia be Israel dukɔa fe ʋɔnudrɔ̃ɣi gogo. Yesu ye nye dɔla evelia la. Ekɔ Yerusalem gbedoxɔa ŋu zi eve
6. (a) Aleke Maleaxi fe nyagblɔɖia va eme le mɔ si lolo wu nu? (b) Ɣekaɣie Yesu va lé ŋku ɖe gbɔgbɔmegbedoxɔa ŋu? (Kpɔ dzesidenyaa hã.)
6 Aleke Maleaxi fe nyagblɔɖia va eme le mɔ si lolo wu nu? Ƒe geɖe do ŋgɔ na fe 1914 la, C. T. Russell kple efe zɔhɛ kplikplikpliwo wɔ dɔ si le abe Yohanes Amenyrɔɖetsimela tɔ ene. Dɔ vevi si wowɔe nye be wogaɖo Biblia me nyatefea te. Biblia Nusrɔ̃viawo fia gɔmesese si ŋutɔŋutɔ le Kristo fe tafevɔsaa ŋu, woklo nu le fuwɔwɔ amewo le dzo mavɔ me fe alakpanufiafia la dzi, eye woɖe gbefã ɣeyiɣi si me Trɔ̃subɔlawo Ƒe Azã la awu enu. Ke hã fufofo bubu geɖewo nɔ anyi siwo gblɔna be Kristo yomedzelawoe yewonye. Eya ta ehiã be woakpɔ ŋuɖoɖo na biabia vevi sia: Ƒufofo mawo dometɔ kae lu la tsi tre ɖi na? Be woakpɔ ŋuɖoɖoa la, Yesu dze ŋkuléle ɖe gbɔgbɔmegbedoxɔa ŋu gɔme le fe 1914 me. Ŋkuléle ɖe nuwo ŋu kple nuwo ŋu kɔkɔ dɔa yi edzi hena ɣeyiɣi fe didime aɖe
ŊKULÉLE ÐE AMESIAMINAWO ŊU KPLE WO ŊU KƆKƆ
7. Esi Yesu dze ŋkuléle ɖe nuwo ŋu gɔme le fe 1914 me la, nu kae wòkpɔ?
7 Nu kae Yesu kpɔ esi wòdze ŋkuléle ɖe nuwo ŋu gɔme? Ekpɔ be Biblia Nusrɔ̃vi dovevienuwo fe fufofo sue aɖe nɔ wofe ŋusẽ kple nunɔamesiwo zãm ɖe gbefãɖeɖedɔa ŋu kutrikukutɔe fe 30 kple edzivɔe nye ema. * Aleke gbegbe dzi adzɔ Yesu kple mawudɔlawoe nye esi be woakpɔe be lu fe ha la me tɔ ʋɛ mawo kpɔtɔ li ke sesĩe eye Satana fe gbe wuwluiawo mevu tsyɔ wo dzi o! Ke hã, egahiã kokoko be ‘woakɔ Lewi-vi’ amesiaminawo ŋu. (Mal. 3:2, 3; 1 Pet. 4:17) Nu ka tae?
8. Nu kae dzɔ le fe 1914 megbe?
8 Le fe 1914 fe nuwuwu lɔfo la, dzi ɖe le Biblia Nusrɔ̃viawo dometɔ aɖewo fo le esi womeyi dzifo o ta. Le fe 1915 kple 1916 me la, egodotɔwo fe tsitretsiɖeŋu na gbefãɖeɖedɔa yi to. Nu si gagblẽ nyaa ɖe edzie nye be, le Nɔviŋutsu Russell fe ku le October 1916 megbe la, tsitretsiɖeŋulawo do ta ɖa le habɔbɔa ŋutɔ me. Gbetakpɔxɔ Biblia Kple Trakt Habɔbɔa fe ŋgɔnɔla adreawo dometɔ ene tsi tre ɖe nyametsotso si nɔviawo wɔ be Nɔviŋutsu Rutherford naxɔ ŋgɔ la ŋu. Wodze agbagba be yewoade mama nɔviawo dome, gake le August 1917 me la, wodzo le Betel
NU KAE DZƆ ESI NUŊEƔIA DZE EGƆME?
9, 10. (a) Nu ka mee míadzro azɔ? (b) Nu kae dzɔ gbã le nuŋeɣia?
9 Yesu gblɔ be: “Nuŋeɣi lae nye nuɖoanyi aɖe fe nuwuɣi.” (Mat. 13:39) Nuŋeɣi ma dze egɔme le fe 1914 me. Azɔ míadzro nudzɔdzɔ atɔ̃ siwo Yesu gblɔ be woayi edzi le nuŋeɣia me la me.
10 Gbã, gbe wuwluiawo hoho. Yesu gblɔ be, “Ne nuŋeɣia ɖo la, magblɔ na nuŋelawo be: Miho gbe vɔ̃ɖiawo [alo, gbe wuwluiawo] gbã, eye miabla wo tatata.” Le fe 1914 megbe la, mawudɔlawo dze alakpa Kristotɔ siwo le abe gbe wuwluiwo ene la ‘hoho’ esi woɖe wo ɖe vovo tso amesiamina siwo nye “fiaɖufe la fe viwo” gbɔ.
11. Va se ɖe egbea la, nu kae na Kristotɔ vavãwo to vovo tso alakpa Kristotɔwo gbɔ?
11 Esi woyi edzi nɔ gbe wuwluiawo hom la, vovototo si le fufofo eveawo dome la va nɔ dzedzem nyuie wu. (Nyaɖ. 18:1, 4) Kaka fe 1919 naɖo la, eva dze fãa be Babilon Gã la mu. Nu ka koŋue na Kristotɔ vavãwo to vovo kura tso alakpa Kristotɔwo gbɔ? Gbefãɖeɖedɔa ye. Ame siwo nɔ ŋgɔ xɔm le Biblia Nusrɔ̃viawo dome la va nɔ gbe tem ɖe ale si wòle vevie be Kristotɔ vavã ɖe sia ɖe nakpɔ gome le Fiaɖufegbefãɖeɖedɔa me dzi. Le kpɔɖeŋu me, agbalẽvi aɖe (To Whom the Work Is Entrusted) si wota le fe 1919 me la de dzi fo na Kristotɔ amesiaminawo katã be woaɖe gbefã tso afe me yi afe me. Egblɔ be: “Edze abe dɔ sia lolo wu gbɔgblɔ ene, gake Afetɔ la fe dɔ ye, eye míawɔe hã le efe ŋusẽ me. Mɔnukpɔkpɔe wònye na mi be miakpɔ gome le eme.” Aleke Biblia Nusrɔ̃viawo wɔ nui? Eŋlisigbe me Gbetakpɔxɔ si wota le fe 1922 me la ka nya ta be, tso ɣemaɣi la, wodzi wofe gbefãɖeɖedɔa ɖe edzi geɖe wu. Etefe medidi o, gbefãɖeɖe tso afe me yi afe me va nye nu si ɖe dzesi le Kristotɔ wɔnutefe mawo ŋu—eye wògale nenema va se ɖe egbe.
12. Tso ɣekaɣie wole lu fe ha la me tɔwo nu fom fu?
12 Evelia, luawo nu fofofu. Yesu gblɔ na efe dɔlawo be: ‘Mifo lu la nu fu ɖe nye nudzraɖofe.’ (Mat. 13:30) Tso fe 1919 me la, wole amesiaminawo nu fom fu ɖe Kristo hame si ŋu wokɔ la me. Le Kristotɔ amesiamina siwo anɔ agbe va se ɖe nuɖoanyi sia fe nuwuwu gome la, wo nu fofofu mamlɛa ava eme nenye be woxɔ wofe dzifofetu la.
13. Nu kae Nyaɖeɖefia 18:7 gblɔ tso nɔnɔme si le gbolo la alo Kristodukɔa kple Babilon Gã la fe akpa susɔea si fifia ŋu?
13 Etɔ̃lia, avifafa kple aɖukliɖuɖu. Nu kae adzɔ ne mawudɔlawo bla gbe wuwluiawo tatata vɔ? Yesu gblɔ le nu si adzɔ ɖe gbe wuwluiawo dzi ŋu be: “Afi mae wofe avifafa kple aɖukliɖuɖu anɔ.” (Mat. 13:42) Ðe esia le dzɔdzɔm fifia? Ao. Egbea, Kristodukɔa, si hã nye gboloa fe akpa aɖe la, kpɔtɔ le gbɔgblɔm be: “Mebɔbɔ nɔ anyi abe fianyɔnu ene, eye nyemenye ahosi o, eye nyemaxa nu akpɔ o.” (Nyaɖ. 18:7) Nyatefee, Kristodukɔa kpɔtɔ le asi fum akɔ be yee le tsia dzi, eye wòdzea agbagba gɔ̃ hã be yeakpɔ ŋusẽ ɖe dukplɔlawo dzi ‘abe fianyɔnu ene.’ Egbea, menye avi fam ame siwo gbe wuwluiawo tsi tre ɖi na la le o, ke adegbe boŋ fom wole. Gake wofe adegbefofoa nu atso kpuie.
14. (a) Ɣekaɣie alakpa Kristotɔwo ‘aɖu aɖukli,’ eye nu ka tae? (b) Aleke gɔmesese yeye si su mía si le Mateo 13:42 ŋu la wɔ ɖeka kple Psalmo 112:10 me nyawo? (Kpɔ dzesidenyaa.)
14 Ne wotsrɔ̃ alakpasubɔsubɔhawo katã le xaxa gã la me vɔ la, wofe hameviwo asi anɔ bebefe dim, gake womakpɔ sitsofe aɖeke o. (Luka 23:30; Nyaɖ. 6:15-17) Azɔ ne wokpɔe be yewomate ŋu asi le tsɔtsrɔ̃ si gbɔna nu o la, woafa avi hehehe le mɔkpɔkpɔbuɖeame ta, eye ‘woaɖu aɖukli’ vevie le dziku me. Abe ale si Yesu gblɔe le efe nyagblɔɖi si ku ɖe xaxa gã la ŋu me ene la, ɣeyiɣi doblukɔ ma mee ‘woafo akɔta le nuxaxa ta.’ *
15. Nu kae adzɔ ɖe gbe wuwluiawo dzi, eye ɣekaɣie wòadzɔ?
15 Enelia, wo tsɔtsɔ fu gbe ɖe kpodzo la me. Nu kae adzɔ ɖe gbe wuwlui siwo wobla tatata la dzi? Mawudɔlawo atsɔ wo ‘afu gbe ɖe kpodzo bibi la me.’ (Mat. 13:42) Esia fia tsɔtsrɔ̃ ɖikaa. Eya ta xaxa gã la fe akpa mamlɛa mee woatsrɔ̃ ame siwo nɔ alakpasubɔsubɔha mawo me la le, le Harmagedon me.
16, 17. (a) Nu kae nye nudzɔdzɔ mamlɛtɔ si ŋu Yesu fo nu tsoe le efe kpɔɖeŋua me? (b) Nu ka tae míafo nya ta be nudzɔdzɔ sia ava eme le etsɔme?
16 Atɔ̃lia, keklẽ abe ɣe ene. Yesu wu efe nyagblɔɖia nu be: “Ɣemaɣi la, ame dzɔdzɔewo aklẽ nyuie abe ɣe ene le wo Fofo fe fiaɖufe la me.” (Mat. 13:43) Ɣekaɣie ema adzɔ, eye le afi ka? Nya siawo ava eme le etsɔme. Eye dzifoe Yesu fe nyagblɔɖia fe akpa sia ava eme le, ke menye le anyigba dzi o. * Mina míade ŋugble le susu eve siwo ta míefo nya ta alea ŋu.
17 Gbã, ɣekaɣie? Yesu gblɔ be: “Ɣemaɣi la, ame dzɔdzɔewo aklẽ.” Edze fãa be nya “ɣemaɣi” ku ɖe nudzɔdzɔ siwo ŋu Yesu fo nu tsoe teti koe nye ema la ŋu, si nye ‘gbe wuwluiawo tsɔtsɔ fu gbe ɖe kpodzo bibi’ la me. Ema ava eme le xaxa gã la fe akpa mamlɛtɔ me. Esia fia be etsɔme ɣeyiɣi ma ke mee amesiaminawo ‘aklẽ nyuie’ le. Evelia, le afi ka? Yesu gblɔ be ame dzɔdzɔewo ‘aklẽ le fiaɖufe la me.’ Nu kae nya sia fia? Kaka xaxa gã la fe akpa gbãtɔ nava yi la, wotre amesiamina wɔnutefe siwo katã kpɔtɔ le anyigba dzi la nu keŋkeŋ xoxo. Ekema abe ale si Yesu gblɔe ɖi ene la, woafo wo nu fu ɖe dzifo. (Mat. 24:31) Afi mae woaklẽ le, “le wo Fofo fe fiaɖufe la me,” eye le Harmagedon-ʋaa megbe kpuie la, woakpɔ gome le “Alẽvi la fe srɔ̃ɖeɖe” la me abe Yesu fe ŋugbetɔ kpɔdzidzɔwo ene.
ALE SI WÒÐEA VI NA MÍ
18, 19. Aleke Yesu fe lododo si ku ɖe lu kple gbe wuwluiwo ŋu la gɔme sese ɖea vi na míi?
18 Aleke nu siwo ava dzɔ le etsɔme siwo lododo sia na míekpɔ keŋ alea la ɖea vi na míi? Bu mɔ etɔ̃ siawo ŋu kpɔ. Gbã la, enana míafe gɔmesese gadea to ɖe edzi. Ena míekpɔ susu vevi si ta Yehowa ɖe mɔ ɖe vɔ̃ɖinyenye ŋu va se ɖe fifia la dze sii. ‘Eɖe mɔ ɖe dziku fe zewo ŋu’ kple susu be yeadzra “nublanuikpɔkpɔ fe ze,” siwo nye lu fe ha la me tɔwo ɖo. * (Rom. 9:22-24) Evelia, enana míafe kakaɖedzi me gasẽna ɖe edzi. Esi nuwuwua le afe tum la, aʋa si wɔm míafe futɔwo le kpli mí la nu aganɔ sesẽm ɖe edzi, ‘gake woado kpo nu.’ (Mixlẽ Yeremiya 1:19.) Abe ale si Yehowa kpɔ lu fe ha la me tɔwo ta va de asi na egbea ene la, mía Fofo si le dzifo kple Yesu kpakple mawudɔlawo ayi edzi anɔ kpli mí “ŋkekeawo katã” va se ɖe nuwuwu.
19 Etɔ̃lia, lododoa nana míedea dzesi ame siwo nye lu fe ha la me tɔwo. Nu ka tae esia le vevie? Kristotɔ siwo luawo le tsitre ɖi na la nyanya le vevie be míakpɔ ŋuɖoɖo na nya vevi aɖe si Yesu bia le efe nyagblɔɖi si ku ɖe ŋkeke mamlɛawo ŋu la me. Ebia be, ‘Ame ka tututue nye kluvi nutefewɔla kple aɖaŋudzela’ la? (Mat. 24:45) Nyati eve siwo kplɔe ɖo ana míakpɔ biabia sia fe ŋuɖoɖo si me kɔ.
^ mm. 2 Memama 2: Be nàɖo ŋku gɔmesese si le lododoa fe akpa bubuawo ŋu dzi nyuie la, míede dzi fo na wò be nàxlẽ nyati si nye “Ame Dzɔdzɔewo Aklẽ Nyuie Abe Ɣe Ene,” le March 15, 2010 fe Gbetakpɔxɔ me.
^ mm. 3 Memama 3: Yesu fe apostoloawo ku, eye le kpɔɖeŋua me la, wotsɔ amesiamina siwo susɔ ɖe anyigba dzi la sɔ kple lu. Womeɖɔ wo be wonye kluviwo o. Eya ta esɔ be míagblɔ be kluviawo tsi tre ɖi na mawudɔlawo. Emegbe le kpɔɖeŋua me la, wogblɔ be ame siwo ho gbe wuwluiawoe nye mawudɔlawo.
^ mm. 6 Memama 6: Esia nye gɔmesese yeye si su mía si. Tsã la, míesusui be Yesu va lé ŋku ɖe nuwo ŋu le fe 1918 me.
^ mm. 7 Memama 7: Tso fe 1910 va se ɖe fe 1914 me la, Biblia Nusrɔ̃viawo ma agbalẽ 4,000,000 kloe kple trakt kpakple agbalẽvi siwo wu 200,000,000 sɔŋ.
^ mm. 14 Memama 14: Esia nye Mateo 13:42 fe gɔmesese yeye si su mía si. Tsã la, míegblɔe le míafe agbalẽwo me be alakpa Kristotɔwo ‘le avi fam hele aɖukli ɖum’ fe geɖee nye esia, eye wole konyi fam be “fiaɖufe la fe viwo” klo nu le yewo dzi be yewonye “vɔ̃ɖitɔ la fe viwo.” (Mat. 13:38) Gake ele be míade dzesii be wo tsrɔ̃ɣi ye woaɖu aɖuklia ŋutɔŋutɔ.
^ mm. 16 Memama 16: Daniel 12:3 gblɔ be: “Nunyalawo [Kristotɔ amesiaminawo] aklẽ abe dziŋgɔli fe keklẽ ene.” Esi wokpɔtɔ le anyigba dzi la, wowɔa esia to gbefãɖeɖedɔa wɔwɔ me. Gake Mateo 13:43 me nyawo le asi fiam ɣeyiɣi si me woaklẽ nyuie le Dzifofiaɖufe la me. Tsã la, míesusui be mawunyakpukpui evea siaa ku ɖe dɔ ɖeka ma ke
^ mm. 18 Memama 18: Kpɔ agbalẽ si nye Te Ðe Yehowa Ŋu, axa 288-289.


c: text/html

text:
NYƆ! FEBRUARY 2014
Ale Si Nàzã Wò Ɣeyiɣiwo Le Nunya Me
Ne ɣeyiɣi aɖe nu va yi ko la, enu yi tegbee. Bu nu ene siwo kpe ɖe ame geɖewo ŋu wozã wofe ɣeyiɣi le mɔ nyuitɔ nu ɖe nu siwo le vevie wu le agbe me la ŋu.
Ŋkuléle Ðe Xexea Me Ŋu
Nyatiawo dometɔ aɖewoe nye: nyiɖutsɔtsɔ gbã de le Malaysia, womegale kakam ɖe sɔlemehaa dzi le Italy o, dɔléle siwo le Afrika kple ɖeviwo fe tsatsadada le Australia.
Gbɔgbɔyɔyɔ
Ame geɖewo dzea agbagba be yewoafo nu kple kukuawo, gake nya kae Biblia gblɔ tso nuwɔna sia ŋu
Ale Si Nàzã Wò Ɣeyiɣiwo Nyuie
Mɔ siwo dzi nàto azã wò ɣeyiɣiwo la dometɔ ɖekae nye be nàbu wò agbe ŋu le mɔ eve nu. Woawoe nye kawo?
Nu Gbagbewo Ŋuti Nunyala Aɖe Ƒe Xɔse
Ðɔkta Hans Kristian Kotlar srɔ̃ nu tso dɔlélenutsiŋutete ŋu, eye esia na wòva nɔ nya geɖe biam tso ale si nu gbagbewo wɔ va dzɔ ŋu. Aleke Biblia sɔsrɔ̃ kpe ɖe eŋu wòkpɔ ŋuɖoɖo na efe nyabiaseawo?
Konstantino
Kpɔ ale si konstantino fe dunyahehe kple efe subɔsubɔnuwɔnawo kpɔ ŋusẽ ɖe sɔleme geɖewo fe dzixɔsewo kple wofe nuwɔnawo dzi egbeae ɖa.
Nu Si Nàwɔ Ne Nu Te Ðe Viwò Nyɔnuvi Dzi
Nyɔnuvi geɖe tsia dzodzodzoe ne wole go dom tɔtrɔ siwo doa mo ɖa ne wole sɔhɛme ɖom. Aleke dzilawo ate ŋu akpe ɖe wo viwo ŋu woanɔ te ɖe nuteɖeamedzi nu?
Kedzokedzo Ƒe Kaɖisinu La
Aleke nusɔsrɔ̃ tso nudzodzoevi sia ŋu te ŋu kpe ɖe dzɔdzɔmeŋutinunyalawo ŋu wowɔ LED, si klẽna nyuie wu?
Internet Dzi Nu Bubuwo
Ðe Nètsi Dzi Ðe Wò Dzedzeme Ŋu Fũu Akpa?
Ne ètsia dzi ɖe wò dzedzeme ŋu fũu akpa la, kpɔ ale si nàwɔ ada asɔ la ɖa?
Ame Kae Nye Xɔlɔ̃ Vavã?
Alakpaxɔlɔ̃wo kpɔkpɔ mesesẽ kura o, gake aleke nàwɔ akpɔ xɔlɔ̃ vavã?
Nu Kawoe Wòle Be Manya Tso Amamaɖenuwo Ðoɖo Ða To Asitelefon Dzi Ŋu?
Ðe wòle efom ɖe nuwò be nàwɔ nu sia? Afɔku kawoe le eme? Ahiãmoɖoɖo koe wònyea?
Sɔhɛwo Le Nu Ƒom Tso Lãmesẽmenɔnɔ Ŋu
Ðe wòsesẽna na wò be nàɖu nu ɖe ɖoɖo nu ahade kamea? Le video kpui sia me la, sɔhɛwo gblɔ nu siwo wowɔna hafi nɔa lãmesẽ me.

robotstxt: allowed

filter: keep


text:
Ako
Akowo (IPA:/ 'ɑːkəʊˌwəʊ /) nye xe fomevi ɖeka si wole hame abe 350 sɔŋ. Womana xe siawo ɖe akpa gã eve me. Woyɔna wo le Eŋglisigbe me be cockatoo kpakple parrot. Akowo bɔ ɖe xexeame dukɔ siwo me dzoxɔxɔ sɔgbɔ le la me.
Emenyawo
Nuɖuɖu[trɔ asi le eŋu | trɔ asi le etsofe ŋu]
Akowo ɖua nukuwo, sefofowo kple nutsetsewo. Wofe nuɖuɖu vevetɔ enye nukuwo. Wo dometɔa ɖewo dea ade hã. Le kpɔɖeŋu me, ako aɖewo fɔna abɔbɔ.
Nunyanya[trɔ asi le eŋu | trɔ asi le etsofe ŋu]
Xe siawo srɔ̃a amegbetɔwo fe nufofo alebe ne egblɔ nya aɖe le wogbɔ la, woagbugbɔe agblɔ nya ma na wò ha͂. Nusrɔ̃la aɖewo fia be ako aɖewo sena egbegbɔgblɔ aɖewo gɔme. Ako eve siwo ŋkɔwo enye Alex kpaple N'kisi la, wonye ako tɔxewo. Alex srɔ̃ nuwo fe ŋkɔwo eye eteaŋu xlẽa nuwo fe gbɔsɔsɔ eye wòfoa nu le nuwo ŋuti. N'kisi hã srɔ̃ nyawo abe akpe ɖeka sɔŋ, eye wòteaŋu zãa nya siawo pɛpɛpɛ hã.[1]
Akowo kple amegbetɔwo[trɔ asi le eŋu | trɔ asi le etsofe ŋu]
Wo fe gbɔsɔsɔ[trɔ asi le eŋu | trɔ asi le etsofe ŋu]
Akowo le vɔvɔm le xexeame. Wo xɔe se bena amewo le wo dzram zã akpa. Evelia la, xɔ tutu kpakple amewo fe agbenɔnɔ na wo fe atɔwo wɔfewo le vɔvɔm. Le esiawo ta la, dukɔ aɖewo wɔ se fifia bena amewo megakpɔ mɔ ale akowo le gbe me adzra o.
Afemelãwo[trɔ asi le eŋu | trɔ asi le etsofe ŋu]
Tso blema ŋɔli ke la, amewo nyi akowo abe afemelãwo ene. Togbɔ be wodzi menya kpɔna o hã, wo fe nufofo kpakple tugbedzedze na be amewo lɔ̃a wonyinyi ɖaa. Ako aɖewo nɔa agbe gbɔ fe blaenyi sɔŋ dzi. Eɖewo hã nɔa agbe fe ʋe aɖewo ko. Le fe 1992 me la, "USA Today" gbalẽa ŋlɔ be akowo siwo nyim wo le le Amerika fe xexleme ɖo 11 miliɔn. [2].
Akowo dzadzra[trɔ asi le eŋu | trɔ asi le etsofe ŋu]
Ako dzadzra nye ta ɖu na dukɔwo geɖe elabena ako lelawo mewɔna se dzi zi geɖe o. Esia tso wofe asixɔxɔ gbɔ. Amea aɖewo awɔ nusianu be yewoa le ako adzra awɔ kɔba vie. Wo mega buna akoa wo fe nyɔna ŋu o. Dukɔwo wɔ se siwo xe mɔ na akowo lele yakatsɔe le tefewo zã, gake sedzidalawo ga sɔgbɔ ko.
Nuŋɔŋlɔwo tso tefe bubuwo[trɔ asi le eŋu | trɔ asi le etsofe ŋu]
- Metsɔ nya siawo fe akpa gã tɔ tso Eŋglisi Wikipedia me.


text:
Siamlɔm
Siamlɔm (alo Yuli) enye ɣleti adrelia le fea me. Vovototowo le alesi wobuna feawo dome. Ƒe si ŋu míele bubum fifia enye Gregoria ɣletigbalẽ tɔ. Ŋkeke 31 ye le ɣletia me.
Eʋeawo tsɔ ŋkɔ na ɣleti sia be Siamlɔm elabena enye tsidzaɣi eyata wonɔna nuwo wosiam ɖe xexe ga gbugbɔwo nɔ lɔlɔm enu enu ne tsi ga dze dzadzam ko. Le blema ŋɔli la, Romatɔwo wotsɔ ŋkɔ na ɣleti sia be Yuli elabena eya me wodzi Yulio Kaisaro le. Ŋkɔ xoxo si Romatɔwo yɔna na ɣleti sia enye Quintilis, elabena eyae enye ɣleti atɔ̃lia le Romatɔwo wofe fe me hafi wotrɔe eye Dzove (alo Yanuar) va zu ɣleti gbãtɔ.
Nudzɔdzɔ tɔxewo le Siamlɔm me[trɔ asi le eŋu]
- Repɔblik Ŋkeke le Ghana (Siamlɔm 1)
Nu bubuwo[trɔ asi le eŋu]
- Siamlɔm kple Afɔfiɛ (April) dzea egɔme le ŋkeke ɖeka dzi le kɔsiɖa me le fe desiaɖe me.
- Ameaɖewo tsɔ sefofo si Eŋglisiawo yɔna be water lilly abe sefofo tɔxe na Siamlɔm ene.
- Siamlɔm kple Kele (Oktober) wonye ɣletiwo sime amewo dzia vi ŋutɔ.
- Kpe xɔasi si woyɔna be Rubi le Eŋlisi me la, enye kpe tɔxe na amesiwo wodzi le Siamlɔm me.


text:
Ðe Ya Kple Ɣe Ƒe Keklẽ Wua Dɔlékuiwoa?
ESI dzɔdzɔmeŋutinunyalawo ke ɖe dɔlékuiwutike ŋu le fe 1900-awo fe domedome la, ɖɔktawo kpɔ mɔ be atike yeye siawo akpe ɖe yewo ŋu yewoaɖe dɔléle aɖewo ɖa. Le gɔmedzedzea me la, atikeawo wɔ dɔ etefe mekɔ o. Gake ale si ame geɖewo va le atikeawo zãm wògbɔ eme la wɔe be womegate ŋu va le dɔlékuiwo wum o.
Esi dzɔdzɔmeŋutinunyalawo le ŋugble dem tso ale si woawɔ awu dɔlékuiwo ŋu la, wogava le tɔtrɔm ɖe mɔnu siwo wozãna tsɔ wua dɔlékuiwo le blema la ŋu. Esiawo dometɔ ɖekae nye ale si ya kple ɣe fe keklẽ wua dɔlékuiwoe.
Nu Si Míesrɔ̃ Tso Blematɔwo Gbɔ
Eŋlisiawo dometɔ geɖe fo nu tso ale si ɣe fe keklẽ kple ya si fona le gota tea ŋu wua dɔlékuiwo la ŋu. Atikewɔla John Lettsom (fe 1744-1815) gblɔ be ɖevi siwo ŋu yɔmekpe le la nagbɔ ya si fona le futa eye woanɔ ɣe fe keklẽ nu ale be woahaya. Le fe 1840 me la, amekola George Bodington de dzesii be ame siwo wɔa dɔ le gota abe agbledelawo kple alẽkplɔlawo ene mexɔa yɔmekpe o, gake dɔwɔla siwo zãa wofe ɣeyiɣi akpa gãtɔ le xɔ me la tea ŋu xɔa yɔmekpe bɔbɔe.
Afenɔ Florence Nightingale (fe 1820-1910) va xɔ ŋkɔ ŋutɔ le nu siwo wòto vɛ esime wònɔ Britain-ʋawɔla siwo xɔ abi le Crimea-ʋaa me gbɔ kpɔm la ta. Ebia be: “Ðe mège ɖe ame aɖe fe xɔ dɔme me le zã me alo ŋdi kanya esime womekpɔ ʋu fesre o eye nèkpɔ be ya si le xɔa me la bla hele ʋeʋẽm ɖe fomevie kpɔ oa?” Egblɔ be ele be woana ya si le dɔnɔ fe xɔ me la nasɔ kple esi le gota, evɔ womana vuvɔ nawɔ dɔnɔa atso eme o. Egblɔ kpee be: “Nu siwo katã tefe mekpɔ la ɖo kpe edzi be nu eve ye dɔnɔ hiã vevie, woawoe nye gotaya kple keklẽ . . . Gake menye keklẽ ɖe sia ɖe ko o, ke boŋ ɣe fe keklẽ.” Ɣemaɣi la, ame geɖewo xɔe se be ne wosia abadzivɔwo kple awuwo ɖe ŋdɔgbe la, edea lãmesẽ dzi.
Togbɔ be amegbetɔwo yi ŋgɔ le dzɔdzɔmeŋutinunya me tso fe 1800-awo me hã la, egbegbe nusɔsrɔ̃wo hã ɖo kpe edzi nenema. Le kpɔɖeŋu me, numekuku aɖe si Chinatɔwo wɔ le fe 2011 me ɖee fia be sukuvi siwo sɔ gbɔ ɖe xɔ dɔmewo me wu ale si dze, evɔ ya megena ɖe xɔ siawo me tututu o la “xɔa akɔtadɔ.”
Xexea Me Lãmesẽ Habɔbɔ gblɔ be ele vevie be woana gotaya nage ɖe xɔwo me ale be wòate ŋu awɔ avu kple dɔlékuiwo. Nyatefee, habɔbɔ sia gblɔ le mɔfiamegbalẽ aɖe si wòɖe ɖe go le fe 2009 me la me be woaɖe mɔ ya siawo nage ɖe kɔdzixɔwo me ale be woaɖe dɔlékuiwo dzi akpɔtɔ le afi mawo. *
Ðewohĩ àgblɔ be, ‘Nya siawo nya se loo. Gake kpeɖodzi kae le wo ŋu? Aleke ya kple ɣe fe keklẽ ate ŋu awu dɔlékuiwo?’
Dzɔdzɔmenu Siwo Wua Dɔlékuiwo
United Kingdom (Royaume-Uni) fe dɔwɔfe si kpɔa lãmesẽnyawo gbɔ fe numekuku aɖe ɖo nyabiase siawo ŋu. Dzɔdzɔmeŋutinunyala siwo le dukɔ sia me la di be yewoanya ɣeyiɣi didi si wòaxɔ hafi dɔlékuiwo navɔ le ya me ne woda dɔlékuiʋawɔnuwo ɖe London dua me. Esi numekulawo di be yewoanya ɣeyiɣi didi si dɔlékuiawo ate ŋu anɔ agbe le ya me la, wotsɔ dɔlékui si woyɔna be E. coli de yiyiɖɔ ŋu tsɔ da ɖe ya nu le gota. Wowɔ nu sia le zã me, elabe wonya be ɣe fe keklẽ wua dɔlékuiwo. Nu kawoe do tso eme?
Le gafofo eve megbe la, dɔlékuiawo fe akpa gãtɔ ku. Gake esi wowɔ dodokpɔ ma ke eye wotsɔ dɔlékuiawo de aɖaka me hetu nu ɖe enu eye wotsɔ aɖakaa da ɖe tefe si tututu woda yiyiɖɔa ɖo va yi eye yame fe dzoxɔxɔ sɔ kple gbãtɔ nu la, dɔlékui akpa gãtɔ gakpɔtɔ le agbe le gafofo eve si woɖo la megbe. Nu ka tae? Edze fãa be nane le ya me si wua dɔlékuiwo. Gake womekpɔ nya nu si tututu wònye o. Ke hã, numekulawo gblɔ be nu vovovo aɖewo anya nɔ “ya me siwo wua dɔlékuiwo.”
Ɣe fe keklẽ hã wua dɔlékuiwo. Nyadzɔdzɔgbalẽ aɖe (Journal of Hospital Infection) gblɔ be: “Dɔlékui geɖe siwo nɔa ya me la metea ŋu nɔa te ɖe ɣe fe keklẽ nu o.”
Nu kae nàwɔ be wòaɖe vi na wò? Ðewohĩ àdi be yeanɔ ŋdɔ nu vie ale be yeaxɔ ya nyui ma. Ate ŋu ade wò lãmesẽ dzi.
^ mm. 8 Susu aɖewo ate ŋu anɔ anyi siwo ta masɔ be woaʋu fesrewo da ɖi o. Wo dometɔ aɖewoe nye toɣliɖeɖe, sedede siwo ku ɖe dzobibi ŋu, dedienɔnɔ kple ya me fe ɖifofo.


text:
SENYAWO KPLE AMEGBETƆ ƑE GOMENƆAMESIWO
Georgia
Europa Ƒe Ʋɔnudrɔ̃fea De Amegbetɔ Ƒe Gomenɔamesinyawo Dzi Le Georgia
Le October 7, 2014 dzi la, Europa Amegbetɔ Ƒe Gomenɔamesiwo Ŋuti Ʋɔnudrɔ̃fea tso nya me wòde Yehowa Ðasefo siwo le Georgia dzi. Wobu fɔ dziɖuɖumegãwo be wotu afɔkpo Yehowa Ðasefowo fe mawusubɔsubɔ fe ablɔɖe kple amegbetɔ fe gomenɔamesi bubuwo.
Yehowa Ðasefowo Le Nu Me Ðem Na Amewo Tso Europa Ƒe Ʋɔnudrɔ̃fe Ƒe Nyametsotso Aɖe Ŋu Le Georgia
Le April 2015 me la, Yehowa Ðasefowo awɔ numeɖeɖedɔ aɖe atsɔ aɖe nu me na setɔwo tso Europa Ƒe Ʋɔnudrɔ̃fe fe nyametsotso aɖe si wòɖe ɖe go nyitsɔ laa kpakple Yehowa Ðasefowo fe subɔsubɔdɔa ŋu.


text: 20 Esi hoowɔwɔa nu tso la, Paulo na woyɔ nusrɔ̃lawo vɛ, eye esi wòde dzi fo na wo heklã wo vɔ la, edze mɔ ɖo ta Makedonia.2 Esi wòto nuto mawo me hede dzi fo na ame siwo le afi ma kple nya geɖewo vɔ la, eva ɖo Hela nutowo me.3 Enɔ afi ma ɣleti etɔ̃, gake esi Yudatɔwo ɖo nugbe ɖe eŋu+ esime wònɔ dzadzram ɖo be yeaɖo tɔdziʋu ayi Siria ta la, eɖoe be yeatrɔ ato Makedonia adzo.4 Ame siwo nɔ eŋue nye Sopatro si nye Beroiatɔ Piro viŋutsu, Aristarko+ kple Sekundo siwo tso Tesalonika, kple Gayo si tso Derbe, kpakple Timoteo,+ Tikiko+ kple Trofimo+ siwo tso Asia nuto me.5 Ame siawo do ŋgɔ heva le mía lalam le Troa;6 ke míeɖo tɔdziʋu tso Filipi le Amɔwɔ Maʋamaʋã Bolo Ŋkekenyui+ fe azã la megbe, eye le ŋkeke atɔ̃ me la, míeva tu wo le Troa, eye míenɔ afi ma ŋkeke adre.7 Le kwasiɖaa fe ŋkeke gbãtɔ dzi, esi míefo fu be míaɖu nu la, Paulo fo nu na wo, elabena eɖoe be ne ŋu ke la, yeadzo; eye wòyi efe nufoa dzi va se ɖe zãtife ke.8 Eya ta wosi akaɖi geɖe ɖe dzifoxɔ si me míefo fu ɖo la me.9 Ðekakpui aɖe si ŋkɔe nye Eutiko nɔ anyi ɖe fesre nu, eye wòdɔ alɔ̃ yi eme ʋĩi esime Paulo le efe nufoa dzi. Esi alɔ̃ mui la, ege tso dzisasrã etɔ̃lia dzi, eye esi woyi ɖakɔe la, wokpɔ be eku.10 Ke Paulo ɖi yi anyigba, tsyɔ akɔ ɖe edzi hekpla asi ɖee+ gblɔ be: “Midzudzɔ hoowɔwɔ, elabena ele agbe.”*+11 Azɔ egalia yi dzifoxɔa dzi, eye wòɖu nu. Eyi dzeɖoɖoa dzi kpli wo va se ɖe esime ŋu ke, eye wòdzo.12 Ale wokplɔ ŋutsuvi la dzoe agbagbee, eye akɔfafa si wokpɔ la wu gbɔgblɔ.13 Azɔ míedo ŋgɔ ɖo tɔdziʋua yi Aso, afi si míeɖo be míava kɔ Paulo le, elabena egblɔ na mí be yeato afɔ ava tso mí le afi ma.14 Ale esi wòva tu mí le Aso la, eɖo ʋua kpli mí, eye míeyi Mitilene.15 Le ŋufɔke esi míeho tso afi ma la, míeva ɖo Kio kasa; ke le ŋkeke si kplɔe ɖo dzi la, míeva tɔ ɖe Samo vie, eye esi ŋu gake la, míeva ɖo Mileto.16 Paulo ɖoe be yeato Efeso+ ŋu ayi le esi medi be yeagblẽ ɣeyiɣi aɖeke le Asia nutoa me o ta, elabena ele kplakplakpla dzi, be ne yeate ŋui la, yeaɖo Yerusalem+ le Pentekoste Ŋkekenyui la dzi.17 Ke edɔ ame tso Mileto ɖo ɖe Efeso be woaɖayɔ hamemetsitsiwo vɛ.18 Esi wova egbɔ la, egblɔ na wo be: “Miawo ŋutɔwo mienya ale si menɔ kpli mi tso gbe si gbe meɖo afɔ Asia nutoa me+ la nyuie,19 ale si gbegbe mebɔbɔ ɖokuinye ɖe anyi+ wɔ dɔ na Afetɔ la abe kluvi ene kple aɖatsiwo kpakple tetekpɔ siwo me meto le Yudatɔwo fe nugbeɖoɖowo ta,20 ke nyemegbe nu siwo ŋu viɖe le* la dometɔ aɖeke gbɔgblɔ na mi o, eye nyemegbe nufiafia mi le dutofo+ kple tso afe me yi afe me+ hã o.21 Ke boŋ meɖi ɖase na Yudatɔwo kple Helatɔwo siaa tsitotsito be woatrɔ dzi me+ ava Mawu gbɔ eye woaxɔ mía Afetɔ Yesu dzi ase.+22 Azɔ, kpɔ ɖa, gbɔgbɔ la zi dzinye be mayi Yerusalem, togbɔ be nyemenya nu si adzɔ ɖe dzinye le afi ma o hã;23 nu si menya koe nye be le du sia du me la, gbɔgbɔ kɔkɔe la ɖia ɖase nam enuenu be woadem gaxɔ me eye mato xaxawo me.+24 Ke hã, nye agbe* mele vevie nam akpa o; nu si le vevie nam la koe nye be mawu nye duɖimekeke+ kple subɔsubɔdɔ si mexɔ tso Afetɔ Yesu gbɔ la nu, be maɖi ɖase le Mawu fe amenuveve nya nyui la ŋu tsitotsito.25 “Azɔ kpɔ ɖa, menyae be mi ame siwo katã dome menɔ ɖe gbefã Fiaɖufea la dometɔ aɖeke magakpɔ nye ŋkume azɔ o.26 Eya tae meyɔ mi be mianye ɖasefowo nam egbe sia, be ŋutinye kɔ tso amewo katã fe ʋu me,+27 elabena nyemegbe Mawu fe lɔlɔ̃nu* blibo la katã gbɔgblɔ na mi o.+28 Mikpɔ mia ɖokui+ kple alẽha blibo la dzi nyuie, alẽha si dome gbɔgbɔ kɔkɔe la ɖo mi dzikpɔlawoe+ le, be miakplɔ Mawu fe hame,+ si wòtsɔ eya ŋutɔ Via fe ʋu fle+ la.29 Menya be le nye dzodzo megbe la, amegãxi nyanyrawo age ɖe mia dome,+ eye womawɔ nu ɖe alẽha la ŋu le lɔlɔ̃ me o,30 eye le miawo ŋutɔwo mia dome la, ame aɖewo atso agblɔ nya totrowo be yewoahe nusrɔ̃lawo ne woadze yewo yome.+31 “Eya ta minɔ ŋudzɔ, eye miɖo ŋku edzi be fe etɔ̃ sɔŋ,+ zã kple keli, nyemedzudzɔ nuxɔxlɔ̃ mia dometɔ aɖeke kple aɖatsiwo o.32 Azɔ la, metsɔ mi le asi dem na Mawu kple efe amenuvevenya, si ate ŋu atu mi ɖo ahana domenyinu mi le ame siwo katã ŋu wokɔ la dome.+33 Ame aɖeke fe klosalo, sika, alo nudodo mebiã ŋu nam o.+34 Miawo ŋutɔwo mienya be nye asi siawoe metsɔ wɔ dɔ kpɔ nye ŋutɔ kple ame siwo le ŋunye la fe nuhiahiãwo+ gbɔe.35 Le nuwo katã me la, meɖee fia mi be miawɔ dɔ sesĩe alea+ akpe ɖe ame siwo gbɔdzɔ la ŋu, eye be Afetɔ Yesu fe nya siawo nanɔ susu me na mi, esi eya ŋutɔ gblɔ be: ‘Dzidzɔ geɖe le nunana me+ wu nuxɔxɔ.’ ”36 Esi wògblɔ nya siawo la, eya kple ameawo katã dze klo do gbe ɖa.37 Nyatefee, wo katã wofa avi ŋutɔ, eye wokpla asi kɔ na Paulo* hegbugbɔ nu nɛ lɔlɔ̃tɔe,38 elabena nya si wògblɔ be womagakpɔ yefe ŋkume azɔ o la koŋue te ɖe wo dzi.+ Eye woɖoe ɖa va se ɖe tɔdziʋua gbɔ ke.


text:
Ŋutinya 109: Petro Yi Kornelio Gbɔ
APOSTOLO Petro ye ma le tsitre ɖe afima, eye exɔlɔ̃wo dometɔ aɖewoe ma le emegbe. Gake nukatae ŋutsu ma le klo dzem na Petro? Ðe wòle be wòawɔ nenema? Ènya amesi wònyea?
Ŋutsu lae nye Kornelio. Roma-srafoha fe aʋafia wònye. Kornelio menya Petro o, gake wogblɔ nɛ be wòayɔe va efeme. Na míakpɔ alesi wòva dzɔe la ɖa.
Yesu yomedzela gbãtɔwo nye Yudatɔwo, gake Kornelio menye Yudatɔ o. Gake elɔ̃ Mawu, edoa gbe ɖa nɛ eye wònyoa dɔme na amewo. Gbeɖeka ŋdɔ la, mawudɔla aɖe va gblɔ nɛ be: ‘Mawu kpɔ ŋudzedze ɖe ŋuwò, eye ele wò gbedodoɖawo ŋu ɖo ge. Dɔ amewo woayɔ ŋutsu aɖe, si ŋkɔe nye Petro la vɛ. Ele Yope le Simon feme, le fua nu.’
Kornelio dɔ amewo enumake be woaɖadi Petro. Esi ŋu ke, eye ameawo le Yope ɖom la, Petro le Simon fe afe la fe xɔta. Mawu na Petro kpɔ nane le susu me le afima abe avɔ gã aɖe, si le ɖiɖim tso dzifo ene. Lã fomevi vovovowo le avɔ la me. Le Mawu fe se nu la, lã siawo ŋu mekɔ woaɖu o, gake gbeɖiɖi aɖe gblɔ be: ‘Petro, tsi tre, wu wo nàɖu.’
Petro ɖo ŋu be: ‘Ao! Nyemeɖu nu makɔmakɔ kpɔ o.’ Gake gbeɖiɖia gblɔ na Petro be: ‘Mègayɔ nusi Mawu gblɔ azɔ be eŋu kɔ la be nu makɔmakɔ o.’ Nusia dzɔ zi etɔ̃ sɔŋ. Esi Petro nɔ ŋugble dem be yease nusia gɔme la, amesiwo Kornelio dɔ la va ɖo afea me hebia Petro ta.
Petro ɖi tso xɔa ta hegblɔ be: ‘Nye dim miele. Nukatae mieva ɖo?’ Esi ŋutsu la gblɔ be mawudɔla aɖe gblɔ na Kornelio be wòayɔ Petro va efemee la, Petro lɔ̃ be yeayi kpli wo. Esi ŋu ke la, Petro kple exɔlɔ̃wo dze mɔ yi Kornelio gbɔ le Kaisarea.
Kornelio fo efe fometɔwo kple exɔlɔ̃ veviwo nu fu. Esi Petro va ɖo la, Kornelio ɖado goe. Edze klo hede ta agu ɖe Petro fe afɔ nu abe alesi nèkpɔe le afisia ene. Gake Petro gblɔ be: ‘Tsi tre; nye ŋutɔ hã ame ko menye.’ Nyatefee, Biblia la gblɔ be medze be woade ta agu ahasubɔ amegbetɔ o. Yehowa ɖeka ko wòle be míade ta agu na.
Azɔ Petro ɖe gbefã na amesiwo fo fu la be: ‘Medze sii be Mawu lɔ̃a amesiwo katã dina be yewoasubɔe la.’ Esi wònɔ nu fom la, Mawu dɔ efe gbɔgbɔ kɔkɔe la ɖa, eye ameawo te gbe vovovowo gbɔgblɔ. Esia wɔ nuku na Yudatɔ, siwo nye nusrɔ̃la kplɔ Petro ɖo la, elabena wosusu be Yudatɔwo nu ko Mawu vena. Eyata esia fia wo be Mawu mebua amefomevi aɖewo be wonyo alo le vevie na ye wu bubuwo o. Ðe ema menye nu nyui aɖe si dzi mí katã míaɖo ŋkui oa?
Dɔwɔwɔwo 10:1-48; 11:1-18; Nyaɖeɖefia 19:10.
Nyabiabiawo
- Amekae nye ema le klo dzem le nɔnɔmetataa me?
- Nya kae mawudɔla aɖe gblɔ na Kornelio?
- Nukae Mawu na Petro kpɔ esi wòle Simon fe afe fe xɔta le Yope?
- Nukatae Petro gblɔ na Kornelio be mele be wòadze klo ahade ta agu na ye o?
- Nukatae Yudatɔ nusrɔ̃la siwo kplɔ Petro ɖo la fe mo wɔ yaa?
- Nu vevi kae wòle be míasrɔ̃ tso Petro fe Kornelio gbɔ yiyi me?
Nyabiabia bubuwo
- Xlẽ Dɔwɔwɔwo 10:1-48.
Nukae Petro fe nya siwo le Dɔwɔwɔwo 10:42 ɖe fia ku ɖe Fiaɖufe nyanyui gbefãɖeɖedɔa ŋu? (Mat. 28:19; Mar. 13:10; Dɔw. 1:8)
- Xlẽ Dɔwɔwɔwo 11:1-18.
Nɔnɔme kae Petro ɖe fia esime mɔfiame siwo Yehowa na ku ɖe Trɔ̃subɔlawo ŋu me va kɔ nɛ, eye aleke míate ŋu asrɔ̃ efe kpɔɖeŋui? (Dɔw. 11:17, 18; Kor. II, 10:5; Ef. 5:17)


text:
Ŋutinya 111: Ŋutsuvi si Dɔ Alɔ̃ La
OO! OO! Nukae le dzɔdzɔm le afisia? Ðe nuvevi wɔ ɖevi ma, si dra ɖe anyigba la? Kpɔ ɖa! Paulo le ŋutsu, siwo tso afea me gbɔna la dome. Èkpɔ Timoteo hã le afima? Ðe ɖevi la ge tso fesrea nua?
Ẽ, nu ma tututue dzɔ. Paulo nɔ nu fom na nusrɔ̃lawo le Troa afisia. Enya be yemegale wo kpɔ ge azɔ o hena ɣeyiɣi didi aɖe, elabena ne ŋu ke la, ele tɔdziʋu ɖo ge adzo. Eyata enɔ nu fom vaseɖe zãtitina.
Ŋutsuvi sia, si ŋkɔe nye Eutixo la nɔ anyi ɖe fesre nu hedɔ alɔ̃. Emli to fesrea, tso dzifoxɔ tuɖedzi etɔ̃lia dzi va dze anyigba! Eyata èkpɔ nusita ameawo lé blanui nenema ɖo. Esi wokɔ ɖevia la, eku, abe alesi wovɔ̃e ene!
Esi Paulo kpɔ be ŋutsuvia ku la, ebɔbɔ ɖe edzi helée alɔ eve. Egblɔ be: ‘Migavɔ̃ o. Meku o!’ Meku o vavã! Nukunue wònye! Paulo gbɔ agbee! Dzidzɔkpɔkpɔ yɔ amehawo fũ.
Wo katã wogalia yi dziafo heɖu nu. Paulo nɔ nufofo dzi vaseɖe esime ŋu ke. Gake àte ŋu aka ɖe edzi be ne Eutixo trɔ yi la, magadɔ alɔ̃ ake o! Emegbe Paulo, Timoteo, kple amesiwo le zɔzɔm kpli wo la ɖo tɔdziʋu. Ènya afisi yim wolea?
Esusɔ vie Paulo nawu efe gbefãɖeɖe fe mɔzɔzɔ etɔ̃lia nu, eyata etrɔ yina afe. Le mɔzɔzɔ sia me la, Paulo nɔ Efeso ɖeɖe fe etɔ̃ sɔŋ. Eyata esia nye efe mɔzɔzɔ, si didi wu evelia gɔ̃ hã.
Esi wodzo le Troa la, ʋu la va tɔ ɖe Mileto vie. Esi wònye Efeso medidi tututu o ta la, Paulo ɖo ame ɖe hamemegã, siwo le hamea me la be woava Mileto ne yeafo nu na wo zi mamlɛtɔ. Emegbe esi ɣeyiɣi de be ʋua naho la, Paulo fe dzodzo la na woxa nu ŋutɔ!
Mlɔeba la, ʋu la va ɖo Kaisarea. Esi Paulo nɔ nusrɔ̃la Filipo feme le afisia la, nyagblɔɖila Agabo xlɔ̃ nu Paulo. Egblɔ be ne Paulo yi Yerusalem la, woadee gaxɔ me. Eye esia va eme vavã. Esi Paulo nɔ gaxɔ me le Kaisarea hena fe eve la, wokplɔe yi Roma-dziɖula Kaisaro gbɔe be wòadrɔ̃ ʋɔnui. Na míakpɔ nusi dzɔ le mɔa dzi esime wòyina Roma la ɖa.
Dɔwɔwɔwo ta 19 vaseɖe 26.
Nyabiabiawo
- Ŋutsuvi kae ma mlɔ anyi ɖe anyigba le nɔnɔmetata la me, eye nukae dzɔ ɖe edzi?
- Nukae Paulo wɔ esi wòkpɔ be ŋutsuvia ku?
- Afika yimee Paulo, Timoteo, kple amesiwo le mɔ zɔm kpli wo la le, eye nukae dzɔ esi wova tɔ ɖe Mileto?
- Nuxlɔ̃ame kae nyagblɔɖila Agabo na Paul, eye aleke nyagblɔɖilaa fe nya la va eme nenema pɛpɛpɛ?
Nyabiabia bubuwo
- Xlẽ Dɔwɔwɔwo 20:7-38.
Aleke míawɔ ‘mía ŋuti nakɔ tso amewo katã fe ʋu me’ le Paulo fe nya siwo le Dɔwɔwɔwo 20:26, 27 fe nya nu? (Xez. 33:8; Dɔw. 18:6, 7)
Nukatae wòle be hamemegãwo ‘nalé nya siwo le blibo’ la me ɖe asi ne wole nu fiam? (Dɔw. 20:17, 29, 30; Tito 1:7-9; Tim. II, 1:13)
- Xlẽ Dɔwɔwɔwo 26:24-32.
Aleke Paulo zã efe Romatɔ nyenye tsɔ wɔ gbefãɖeɖedɔ si wòxɔ tso Yesu gbɔ lae? (Dɔw. 9:15; 16:37, 38; 25:11, 12; 26:32; Luka 21:12, 13)


text:
Míafe Hame Ƒe Kpekpewo
Xlẽ nu tso míafe kpekpewo ŋu. Kpɔ kpekpewɔfe siwo le míafe nutoa me.
Nu Kawoe Yia Edzi Le Míafe Kpekpewo Me?
Yehowa Ðasefowo kpena dea ta agu zi eve kwasiɖa sia kwasiɖa. (Hebritɔwo 10:24, 25) Le kpekpe siawo me la, míedzroa Biblia me nyawo me eye míesrɔ̃a ale si míatsɔ nu siwo míesrɔ̃ la ade dɔwɔna me le míafe agbenɔnɔ me, ame sia ame ate ŋu akpɔ gome le kpekpe siawo me.
Míafe wɔnawo fe akpa gãtɔ nyea numedzodzro kple vavalawo abe ale si ko wònɔna le sukuxɔwo me ene. Míedzea kpekpeawo gɔme kple hadzidzi kple gbedodoɖa eye míewua wo nu kple hadzidzi kpakple gbedodoɖa.
Ne menye Yehowa Ðasefo o hã àte ŋu ade kpekpe siawo. Míekpea ame sia ame be wòava faa. Womexɔa ga le anyinɔnɔ ta o. Womedzɔa ga le amewo si gbeɖe o.


text:
Ŋutinya 103: Ege Ðe Xɔ aɖe si Le Tutu Me
ESI Petro kple Yohanes wodzo le yɔdo, si me woɖi Yesu ɖo la gbɔ la, Maria ɖeka tsi afima. Ede asi avifafa me. Tete wòbɔbɔ kpɔ yɔdo la me abe alesi míekpɔe le nɔnɔmetata, si va yi mee ene. Ekpɔ mawudɔla eve le afima! Wobiae be: ‘Nukatae nèle avi fam?’
Maria ɖo ŋu be: ‘Wokɔ nye Afetɔ dzoe, eye nyemenya afisi wodae ɖo o.’ Tete Maria trɔ hekpɔ ŋutsu aɖe. Ŋutsua biae be: ‘Ameka dim nèle?’
Maria bu be ŋutsu lae nye eŋudzɔla la, eye ɖewohĩ eyae tsɔ Yesu fe ŋutilã la. Eyata egblɔ be: ‘Ne wòe tsɔe la, ke gblɔ afisi nèdae ɖo la nam.’ Evɔ le nyatefe me la, ŋutsu siae nye Yesu la. Etsɔ ŋutilã aɖe si Maria medze si o la do. Gake esi ŋutsu la yɔ Maria ŋkɔ ko la, edze sii be Yesu lae nye esia. Efu du ɖagblɔe na nusrɔ̃lawo be: ‘Mekpɔ Afetɔ la!’
Gbemagbe fe ɣetrɔ me esime nusrɔ̃la eve aɖewo yina Emaus-kɔfe me la, ŋutsu aɖe va xe wo. Nusrɔ̃lawo lé blanui ŋutɔ, elabena wowu Yesu. Gake esi wonɔ mɔ dzi la, ŋutsu la ɖe nu geɖe me na wo tso Biblia la me esi na wofe dzi dze eme. Mlɔeba esi wotɔ be woaɖu nu la, nusrɔ̃lawo dze sii be amesiae nye Yesu. Tete Yesu bu vĩ, eye nusrɔ̃la eve siawo trɔ yi Yerusalem enumake ɖagblɔe na apostoloawo.
Esi ema le edzi yim la, Yesu ɖe eɖokui fia Petro hã. Esi ame bubuawo se esia la, dzi dzɔ wo ŋutɔ. Eye nusrɔ̃la eve siawo yi Yerusalem hekpɔ apostoloawo. Wogblɔ alesi Yesu ɖe eɖokui fia wo le mɔa dzi la na wo. Ke esi wole esia gblɔm teti ko la, ènya nukunu si va dzɔa?
Kpɔ nɔnɔmetata la ɖa. Togbɔ be wodo ʋɔa hã la, Yesu do ɖe wo dzi kpoyi le xɔa me. Dzidzɔ ka gbegbee nye si nusrɔ̃lawo kpɔ! Ðe menye dzidzɔ fe ŋkeke aɖee ma oa? Àte ŋu axlẽ zi neni, si Yesu ɖe eɖokui fia efe nusrɔ̃lawo vaseɖe fifia? Èxlẽe wòde zi atɔ̃a?
Apostolo Toma menɔ wo dome esime Yesu ɖe eɖokui fia wo o. Eyata nusrɔ̃lawo gblɔ nɛ be: ‘Míekpɔ Afetɔ la!’ Gake Toma be ye ŋutɔ ɖe yeakpɔ Yesu hafi axɔe ase. Emegbe ŋkeke enyiagbe la, nusrɔ̃lawo gafo fu ɖe xɔ aɖe me hedo ʋɔa; fifia ya la, Toma le wo dome. Enumake Yesu do ɖe wo dzi kpoyi le xɔa me. Toma xɔe se azɔ.
Yohanes 20:11-29; Luka 24:13-43.
Nyabiabiawo
- Nya kae Maria gblɔ na ŋutsu aɖe si wòbu be eyae nye abɔdzikpɔla la, gake nukae na wònya be Yesue?
- Nukae dzɔ ɖe nusrɔ̃la eve siwo nɔ mɔ zɔm yina Emaus-kɔfe la dzi?
- Nu wɔnuku kae dzɔ esime nusrɔ̃la eve gblɔ na apostoloawo be yewokpɔ Yesu?
- Zi nenie Yesu ɖe eɖokui fia eyomedzelawo?
- Nya kae Toma gblɔ esi wòse be nusrɔ̃lawo kpɔ Afetɔ la, gake nukae dzɔ le ŋkeke enyiagbe?
Nyabiabia bubuwo
- Xlẽ Yohanes 20:11-29.
Ðe Yesu nɔ gbɔgblɔm le Yohanes 20:23 be wona ŋusẽ amegbetɔwo be woatsɔ nuvɔ̃ akea? Ðe eme. (Ps. 49:3, 8; Yes. 55:7; Tim. I, 2:5, 6; Yoh. I, 2:1, 2)
- Xlẽ Luka 24:13-43.
Aleke míate ŋu adzra míafe dzi ɖo ale be wòaxɔ Biblia me nyatefea? (Luka 24:32, 33; Ezra 7:10; Mat. 5:3; Dɔw. 16:14; Heb. 5:11-14)


text:
GBETAKPƆXƆ JUNE 2015
Ðe Dzɔdzɔmeŋutinunya Va Xɔ Ðe Biblia Tefea?
Ðe wotsi tsitre ɖe wo nɔewo ŋua, alo ɖe wowɔ ɖeka?
Ale Si Dzɔdzɔmeŋutinunya Ðea Vi Na Wòe
Nu kae nye “dzɔdzɔmeŋutinunya fe kpeɖodzi siwo ɖee fia be Mawu meli o”?
Seɖofe Li Na Dzɔdzɔmeŋutinunya
Dzɔdzɔmeŋutinunya fe ŋutinya me nyatefe aɖe ʋã Carl Sagan wòŋlɔ bena: “Ne ame fe tagbɔ kɔ alekeleke hã, ate ŋu ada fu kura.”
Ale Si Nàtsi Le Atsyɔ̃ɖoɖo Me Ahase Vivi Nɛ
Biblia fe aɖaŋuɖoɖo ade aɖewo ate ŋu akpe ɖe ŋuwò nàtrɔ ɖe wò nɔnɔme yeyea ŋu nyuie
Domenyinu Si Li Dzidzime Adre Sɔŋ Ye Nye Esia
Kevin Williams fo nu tso ale si tɔgbuiawo tsɔ dzo ɖe Yehowa, Mawu vavã la, subɔsubɔ ŋu la fe ŋutinya wɔdɔɖeamedzi aɖe ŋu.
Ame Kae Nye Kristo Ƒe Futɔ La?
Ðe wòle vava ge le etsɔmea, alo ɖe wòli tso blema kea?
Biblia Me Biabiawo Ƒe Ŋuɖoɖowo
Aleke nàhe viwòwo be woava zu ame ɖɔʋuwo?
Internet Dzi Nu Bubuwo
Amegbetɔwo Ƒe Nunyae Le Biblia Mea?
Xlẽ nu si Biblia gblɔ tso eɖokui ŋu.


text:
Nu Ka Tae Amegbetɔwo Mete Ŋu He Ŋutifafa Va Xexea Me O?
Ale si Biblia ɖo eŋui
Agbagba siwo katã amegbetɔwo dze be yewoahe ŋutifafa va anyigba dzi la do kpo nu eye woayi edzi ado kpo nu le susu geɖewo ta:
“
Amegbetɔ fe mɔ kple ŋutsu fe zɔzɔme la menye eya ŋutɔ si me wòle, ne efe azɔlime nato mɔ ɖeka o.” (Yeremiya 10:23) Womewɔ amegbetɔwo kple ŋutete be woaɖu wo ɖokuiwo dzi o, eye ema fe gome hã mele wo si o, eya ta womate ŋu ahe ŋutifafa si anɔ anyi ɖaa vɛ gbeɖe o.
“
Migaɖo ŋu ɖe amegãwo, amegbetɔvi, siwo mate ŋu axɔ na ame o la ŋu o. Ne efe gbɔgbɔ nu tso la, egbugbɔna yia efe anyi gbɔ; gbe ma gbe efe tameɖoɖowo nu yina.” (Psalmo 146:3, 4) Amegbetɔwo fe dziɖulawo, wo dometɔ siwo nye anukwaretɔwo gɔ̃ hã, mate ŋu aɖe nu siwo gbɔ aʋawɔwɔwo tsona la ɖa ɖaa o.
“
Le ŋkeke mamlɛawo me la, ɣeyiɣi sesẽ siwo me nɔnɔ sesẽ la ava. Elabena amewo anye . . . ame wɔadãwo, ame siwo melɔ̃a nu nyui o, yomemɔfialawo, ame magbɔdziɖiwo, ame siwo doa wo ɖokuiwo ɖe dzi glodzoo.” (2 Timoteo 3:1-4) Xexe gblẽku sia fe “
ŋkeke mamlɛawo” mee míele, enye ɣeyiɣi si me ame akpa gãtɔ fe nɔnɔme na wòsesẽ be ŋutifafa nanɔ anyi.
“
Baba na anyigba kple atsiafu, elabena Abosam ɖi va mia gbɔ, eye dzi le ekum vevie, elabena enya be ɣeyiɣi vi aɖe koe le ye si.” (Nyaɖeɖefia 12:12) Wotsɔ Abosam, ame si nye Mawu fe futɔ la, fu gbe ɖe anyigbanutowo me, eye wòle ŋusẽ kpɔm ɖe amewo dzi hena wole efe nɔnɔme vɔ̃ɖiawo ɖem fia. Zi ale si Abosam kpɔtɔ nye “
xexe sia dzi ɖula la,” míate ŋu anɔ ŋutifafa me gbeɖe o.—Yohanes 12:31.
“[Mawu Fiaɖufea] agbã fiaɖufe [siwo tsi tsitre ɖe Mawu ŋu la] katã, eye wòagblẽ wo, ke eya ŋutɔ anɔ anyi tegbee.” (Daniel 2:44)Mawu Fiaɖufea ana míafe didi si nye be míanɔ ŋutifafa me tegbee la nava eme na mí, amegbetɔwo fe dziɖuɖu aɖeke mate ŋu awɔ esia o.—Psalmo 145:16.


text:
Ðe Wòle Be Mado Gbe Ða Na Ame Kɔkɔewoa?
Ale si Biblia ɖo eŋui
Ao. Biblia gblɔ be míado gbe ɖa na Mawu ɖeɖe ko le Yesu fe ŋkɔ me. Yesu gblɔ na efe nusrɔ̃lawo be: “
Miawo mido gbe ɖa ale: Mía Fofo si le dzifowo, wò ŋkɔ ŋuti nakɔ.” (Mateo 6:9) Megblɔ na efe nusrɔ̃lawo kpɔ be woado gbe ɖa na ame kɔkɔewo, mawudɔlawo alo ame bubu aɖeke o, negbe Mawu ko.
Yesu gblɔ na efe nusrɔ̃lawo hã be: “
Nyee nye mɔ la kple nyatefe la kpakple agbe la. Ame aɖeke mevaa Fofo la gbɔ o, negbe to dzinye ko.” (Yohanes 14:6) Yesu ɖeɖe koe Mawu na ŋusẽ be wòaxɔ nya ɖe akɔ ɖe mía ta.—Hebritɔwo 7:25.
Ke ne medoa gbe ɖa na Mawu kple ame kɔkɔewo siaa ya ɖe?
Mawu gblɔ le Se Ewoawo fe akpa aɖe be: “
Nye Yehowa, wò Mawu la, Mawu ʋãŋu menye,” (2 Mose 20:5) Mɔ ka nue Mawu ‘ʋãa ŋu’ le? Mawu di be ye ɖeɖe koe míade ta agu na eye esia lɔ gbedodoɖa hã ɖe eme.—Yesaya 48:11.
Míedoa dziku na Mawu ne míedo gbe ɖa na ame bubu aɖe eɖanye ame kɔkɔewo alo mawudɔla o. Esi apostolo Yohanes tee kpɔ be yeade ta agu na mawudɔla aɖe la, mawudɔla la gblɔ nɛ be: “
Mègawɔ nu ma o! Mia kple nɔviwò, siwo si Yesu ŋuti ɖaseɖiɖidɔ le la, fe hati kluvi ko menye. De ta agu na Mawu”—Nyaɖeɖefia 19:10.


text:
Ðe Yesu Ƒe Agbemeŋutinya Si Le Biblia Me La De Pɛpɛpɛa?
Ale si Biblia ɖo eŋui
Biblia-ŋlɔla Luka gblɔ tso Yesu fe agbemeŋutinya si wòŋlɔ la ŋu be: “
Nye hã meku nuwo katã me tsitotsito tso gɔmedzedzea me.”—Luka 1:3.
Ame aɖewo gblɔna be wotrɔ Yesu fe agbemeŋutinya siwo woŋlɔ ɖe Nyanyuigbalẽwo, siwo nye agbalẽ siwo eŋɔlimetɔ siwo nye Mateo, Marko, Luka kple Yohanes ŋlɔ, la me nyawo le fe alafa enelia le Yesu dzidzi megbe me.
Gake wova ke ɖe Yohanes fe Nyanyuigbalẽa fe asinuŋɔŋlɔgbalẽ kakɛ aɖe ŋuti le Egipte le fe 1900-feawo fe gɔmedzedze. Woyɔa asinuŋɔŋlɔgbalẽ kakɛ sia egbea be Papyrus Rylands 457 (P52) eye wodzrae ɖo ɖe John Rylands Library si le Manchester le England (Angleterre). Nya siwo dze le Yohanes 18:31-33, 37, 38 le egbe Bibliawo mee le edzi.
Esiae nye Kristotɔwo Ƒe Hela Ŋɔŋlɔawo alo Nubabla Yeyea fe asinuŋɔŋlɔgbalẽ kakɛ xoxotɔ si ŋu woke ɖo. Agbalẽnyala geɖe xɔe se be fe 125 me lɔfoe woŋlɔe. Esia anye fe 25 alo esi wu nenema vie ko esime Yohanes ŋutɔ ŋlɔ efe agbalẽa megbe. Nuŋlɔɖi siwo ŋu woke ɖo la sɔ pɛpɛpɛ kple asinuŋɔŋlɔgbalẽ siwo va ɖe emegbe la tɔwo.


text:
Aleke Makpɔ Ðokuinye Ta Tso Ame Siwo Tsɔa Gbɔdɔnuwɔnawo Ðea Fu Na Ame Si Me?
Ale si Biblia ɖo eŋui
Kpɔ aɖaŋuɖoɖo siawo siwo me nunya le siwo wotu ɖe Biblia dzi la ɖa:
Na dɔwɔhatiwo fe kadodo ko nanɔ mia dome. Kɔ mo ɖe wò dɔwɔhatiwo eye nàbu wo, gake mègana mia dome nava nɔ kplikplikpli ale gbegbe be amea nasusui be ne yedzi ahiã wò la àlɔ̃ o.
—Mateo 10:16; Kolosetɔwo 4:6.
Wò awudodo neda sɔ. Ne èdoa awu siwo ahe amewo fe susu la, woasusui be ne yewodzi ahiã wò la àlɔ̃. Biblia ɖo aɖaŋu na mí be míado “awu ɖe nɔnɔme nyui me.”—1 Timoteo 2:9.
Ðɔ ŋu ɖo le ame siwo nèdzea xɔlɔ̃e gome. Ne èdea ha kple ame siwo lɔ̃a ahiãnuwo wɔwɔ ɖe ame ŋu alo lɔ̃na wowɔa ahiãnuwo ɖe wo ŋu la, anɔ eme be amewo awɔe ɖe wò hã ŋuwò.—Lododowo 13:20.
Tsri nya madzetowo. Ne amewo de asi ‘bometsinyawo kple fefenya madzeto’ gbɔgblɔ me ko la, dzo kpoo.—Efesotɔwo 5:4.
Ƒo asa na nɔnɔme siwo ate ŋu anye afɔku na wò. Le kpɔɖeŋu me, kpɔ nyuie ne wobia tso asiwò be nànɔ dɔ me le kpakpã vɔ megbe evɔ menye le susu gobi aɖeke hã tae o.—Efesotɔwo 5:4.
Tɔ afɔ to nàgbe nya na amea tẽe. Ne ame aɖe tsɔ gbɔdɔnyawo le fu ɖem na wò la, gblɔ na amea tẽe be yemedi o. (1 Korintotɔwo 14:9) Àte ŋu agblɔ na amea be: “Èle ɖokuiwò lilim ɖe ŋunye, mele dzi dzɔm nam kura o. Mègawɔe nam azɔ o.” Àte ŋu aŋlɔ lɛta na amea gɔ̃ hã, ɖe nu si yi edzi la me nɛ, gblɔ ale si nèse le ɖokuiwò me nɛ eye nàna wòanya be yemedi be nu ma nagadzɔ o. Ale si agbe nyui nɔnɔ kple yefe mawusubɔsubɔ le vevie na ye tae yemedi be wòagawɔ nu ma ɖe ye ŋu azɔ o.
—1 Tesalonikatɔwo 4:3-5.
Di kpekpeɖeŋu. Ne eyi edzi tsɔ gbɔdɔnyawo le fu ɖem na wò la, ke gblɔe na xɔ̃wò, wò fometɔ alo dɔwɔhati aɖe si dzi nèka ɖo. Àte ŋu agblɔe na ame siwo kpena ɖe ame siwo wotsɔ gbɔdɔnyawo le fu ɖem na ŋu la hã. (Lododowo 27:9) Gbedodoɖa kpe ɖe ame siwo wotsɔ gbɔdɔnyawo ɖea fu na dometɔ geɖe hã ŋu. Ne mèdo gbe ɖa kpɔ gɔ̃ hã o la, mègabu ale si gbegbe Yehowa, ame si nye “akɔfafawo katã fe Mawu” ate ŋu akpe ɖe ŋuwò la nu tsɛ o.—2 Korintotɔwo 1:3.
Gbɔdɔnyawo tsɔtsɔ ɖe fu na ame wɔe be dɔwɔfewo va zu fuɖenamefe na ame miliɔn geɖewo, gake Biblia ate ŋu akpe ɖe ŋuwò.


text:
Wowɔ Ðe Ŋkeke 60 La Dzi
Le Fiɖa, July 5, 2013 dzi la, dzi dzɔ United States (États-Unis) Betel-fomea me tɔwo ŋutɔ esi Dɔdzikpɔha me tɔ Anthony Morris ɖe gbefã be: “Dzifoxɔ ade siwo le míafe Adams Street 117 kple Sands Street 90 siwo le Brooklyn * la dzadzra fe ɖoɖoa dze edzi. Le dzifoxɔ 1 va se ɖe 5 lia dzadzra gome ya la, wobia be míaʋu le tefe siawo le fe sia me le August fe domedome.”
Edze kɔtɛe be dɔ nyadri aɖee nye sia dze ŋgɔ mí. Nyae nye be tefe siawo katã fe kekeme ade bɔlfofe gã 11 sɔŋ! Evɔ ele be míaʋu le ŋkeke 60 me!
Ƒe geɖewoe nye esia agbalẽtamɔ̃wo kple agbalẽblamɔ̃wo nɔ dzifoxɔ 1 va se ɖe 5 lia me, gake le fe 2004 me la míeɖe mɔ̃ mawo yi tefe yeye si nye Wallkill le New York.
Tso ɣemaɣi la, xɔ siawo zu nudzraɖofewo eye míedzraa xɔtunuwo, ɔfisidɔwɔnuwo kple dɔwɔnu siwo míezãna tsɔ tua xɔwo le United States kple du bubuwo me la ɖe afi ma.
Be míaʋu le tefe siawo le ŋkeke si woɖo dzi la, ehiã ɖoɖowɔwɔ nyuie. Gbã míexlẽ nu siwo katã le xɔ siawo me be míanya nu siwo wòle be míadzra, esiwo wòle be míatsɔ afu gbe kple esiwo wòle be míadzra ɖo ɖe tefe bubu. Ðoɖo si míewɔ kplɔe ɖoe nye be míawɔ dɔa le mɔ aɖe nu be dɔwɔlawo nanɔ dedie eye wòatsɔ kaba hã.
Betel-fomea wɔ dɔa kutrikukutɔe. Tsɔ kpe ɖe eŋu la, míekpe lɔlɔ̃nu faa dɔwɔla 41 wova kpe asi ɖe dɔa ŋu le Betel. Lɔlɔ̃nu faa dɔwɔlawo tso United States fe akpa vovovowo. Wo dometɔ geɖewo nye ɖekakpui tre siwo ŋu ŋusẽ le. Wolɔ̃ ɖe amekpekpea dzi be yewoava wɔ dɔ kwasiɖa ade va se ɖe kwasiɖa ewo, eye wodzo le wofe fometɔwo, xɔlɔ̃wo kple dɔwɔɖuiwo gbɔ be yewoava wɔ dɔ le Betel. Aleke wose le wo ɖokuiwo me ku ɖe ɖoɖo sia ŋu?
Jordan si xɔ fe 21 eye wòtso Washington State gblɔ be: “Evem ŋutɔ be nyemeɖo nye dɔbiagbalẽa ɖa kaba o.”
Steven si xɔ fe 20 eye wòtso Texas gblɔ be: “Mese le ɖokuinye be menye xexea me katã fe fome gã aɖe si me tɔwo doa vevie dɔ wɔna eye wokpɔa dzidzɔ la me tɔ.”
Justin si xɔ fe 23 ŋlɔ bena: “Nye dzi dzea eme le Betel afi sia. Biblia me nunya, lɔlɔ̃ kple hadede tuameɖo siwo yia edzi le Betel la wu gbɔgblɔ.”
Adler si xɔ fe 20 eye wòtso Puerto Rico gblɔ be: “Fɔfɔ ŋdi kaba menɔa bɔbɔe nam o, gake meva dze xɔlɔ̃ siwo anye xɔ̃nyewo ɖaa.”
William si xɔ fe 21 gblɔ be: “Betel vava dzroam tso nye ɖevime ke. Gake mesusui be ne meva la, amewo matsɔ ɖeke le eme nam o alo matsi akogo, gake meble ɖokuinye. Betel ye nye tefe nyuitɔ kekeake si menɔ kpɔ le nye agbe me! Nyemekpɔ tefe aɖeke si de tefe sia nu o.”
Ðe dɔwɔlaawo te ŋu wu dɔa nu ɖe gamea dzia? Ɛ̃, wowu enu le ŋkeke 55 pɛ ko me.
^ mm. 2 Míaʋu le Sands Street 90 fe dzifoxɔwo me le fe 2017 me.


text:
Dzove
Dzove (alo Yanuar) enye ɣleti gbãtɔ le fea me le Gregoria ɣletigbalẽa me. Ŋkeke blaetɔ-vɔ-ɖeka ye le ɣletia me. Le ɣleti siame la, pepi dona eye gbewo hã bina dzo.
Le blema ŋɔli la, Romatɔwo xɔese be Ianus nye mawu na agbowo, ʋɔtruwo, gɔmedzedzewo kple nuwuwuwo. Le esiata la, wotsɔ ŋkɔ na ɣleti gbãtɔ le fea me be Ianuarius si tso ianua si nye ʋɔtru le Latingbe me.
Tedoxe enye ɣleti gbãtɔ le blema ŋɔli gake tso fe 153 BC la, Romatɔwo trɔe, eye Dzove va zu ɣleti gbãtɔ.
Ŋkeke tɔxewo le Dzove me[trɔ asi le eŋu | trɔ asi le etsofe ŋu]
- 1789 - Wotia Amerika dukplɔla gbãtɔ.
- 1946 - United Nations wɔ wofe takpekpe gbãtɔ le London.
Mɔkekewo[trɔ asi le eŋu | trɔ asi le etsofe ŋu]
- Ƒe yeye Ŋkeke - Dzove fe ŋkeke gbãtɔ
- Martin Luther King Ŋkeke le United States - Dzoɖagbe etɔ̃lia
- Australia Ŋkeke le Australia - Dzove 26
- Republic Ŋkeke le India - Dzove 26
Nu bubuwo[trɔ asi le eŋu | trɔ asi le etsofe ŋu]
- Ɣleti sia fe sefofo tɔxewo wonye "carnation" kple "snowdrop" le Eŋlisigbe me.
- Dzove fe kpe xɔasi enye kpe si woyɔna le Eŋlisigbe me be garnet.


text:
Ŋutinya 90: Ele Nyɔnua Gbɔ le Vudoa To
YESU tɔ ɖe vudo aɖe to le Samaria be yeaɖi ɖe eme. Efe nusrɔ̃lawo yi nuɖuɖu fle ge le dua me. Nyɔnu, si Yesu le nu fom na la va tsi ku ge. Egblɔ nɛ be: ‘Na tsim mano.’
Esia wɔ nuku na nyɔnua ŋutɔ. Ènya nusitaea? Elabena Yesu nye Yudatɔ, eye nyɔnu la nye Samariatɔ. Evɔ Yudatɔ geɖe melɔ̃a Samariatɔwo fe nya o. Womefoa nu kpli wo gɔ̃ hã o! Gake Yesu ya lɔ̃ ame fomevi ɖesiaɖe. Eyata wògblɔ be: ‘Ne ɖe nènya amesi le tsia biam wò la, ne èbiae wòna agbetsi wò.’
Nyɔnu la gblɔ be: ‘Afetɔ, vudo la goglo, eye tɔkpo hã mele asiwò o. Afikae nàkpɔ agbetsi sia le?’
Yesu ɖo ŋu be: ‘Ne èno vudo sia me tsi la, tsikɔ agawu wò. Gake tsi si mana la ate ŋu ana ame nanɔ agbe mavɔ.’
Nyɔnu la gblɔ be: ‘Afetɔ, na tsia ɖem! Eye tsikɔ magawum azɔ o. Be nyemagava afisia ava ku tsi azɔ o.’
Nyɔnu la bu be tsi ŋutɔŋutɔ fe nya gblɔm Yesu le. Evɔ la, enɔ nu fom le nyatefe si ku ɖe Mawu kple efe fiaɖufe ŋuti la ŋu. Nyatefe sia le abe agbetsi ene. Ate ŋu ana agbe mavɔ ame.
Azɔ Yesu gblɔ na nyɔnua be: ‘Yi ɖayɔ srɔ̃wò ne miava.’
Nyɔnua ɖo ŋu be: ‘Srɔ̃ mele asinye o.’
Yesu gblɔ be: ‘Èto nyatefe. Gake ŋutsu atɔ̃ nɔ asiwò kpɔ, eye ŋutsu si gbɔ nèle fifia la menye srɔ̃wò o.’
Nyɔnua fe mo wɔ yaa, elabena nya siawo katã nye nyatefe. Aleke Yesu wɔ hafi nya nusiawo? Ẽ, elabena Yesue nye Ŋugbedodovi, si Mawu dɔ la, eye Mawue gblɔ nya sia nɛ. Gafofo sia dzie Yesu fe nusrɔ̃lawo trɔ gbɔ, eye ewɔ nuku na wo be ele nu fom kple Samaria-nyɔnu.
Nukae míesrɔ̃ le esiawo katã me? Efia be Yesu nyoa dɔme na ame fomevi ɖesiaɖe. Eye ele be míawo hã míawɔ nenema. Mele be míabu be esi ame aɖewo nye du bubu me tɔwo ta la, womenyo o. Yesu di be amesiame nanya nyatefe, si kplɔa ame yia agbe mavɔ mee la. Eye ele be míawo hã míadi be míakpe ɖe amewo ŋu woasrɔ̃ nyatefe la.
Yohanes 4:5-43; 17:3.
Nyabiabiawo
- Nukatae Yesu tɔ ɖe vudo aɖe to le Samaria, eye nya ka gblɔm wòle na nyɔnua le afima?
- Nukatae esia wɔ nuku na nyɔnua, nya kae Yesu gblɔ nɛ, eye nukatae?
- Tsi ka fomevie nyɔnua bu be efe nya gblɔm Yesu le, gake tsi ka fe nya gblɔm Yesu le ŋutɔŋutɔ?
- Nukatae nyɔnua fe mo yaa le nusi Yesu nya tso eŋu la ta, eye aleke wòwɔ nya nusiawo?
- Nukawoe míate ŋu asrɔ̃ tso nyɔnu si le vudoa to ŋuti nuŋlɔɖia me?
Nyabiabia bubuwo
- Xlẽ Yohanes 4:5-43.
Le Yesu fe kpɔɖeŋua sɔsrɔ̃ me la, nɔnɔme kae wòle be míaɖe afia amesiwo fe ŋutigbalẽ to vovo alo amesiwo fe nɔnɔme mesɔ kple mía tɔ o? (Yoh. 4:9; Kor. I, 9:22; Tim. I, 2:3, 4; Tito 2:11)
Yayra kawoe amesi va zu Yesu fe nusrɔ̃la xɔna le Mawu subɔsubɔ ta? (Yoh. 4:14; Yes. 58:11; Kor. II, 4:16)
Aleke míawɔ aɖe ŋudzedzekpɔkpɔ afia abe Samaria nyɔnu si di vevie be yeafo nu tso nusiwo wogblɔ na ye ŋu ene? (Yoh. 4:7, 28; Mat. 6:33; Luka 10:40-42)


text: 1 Paulo, Kristo Yesu fe apostolo to Mawu fe lɔlɔ̃nu me, kple mía nɔvi Timoteo,+ le esia ŋlɔm na Mawu fe hame si le Korinto kple ame kɔkɔe siwo le Akaya nutoa katã me:+2 Amenuveve kple ŋutifafa si tso Mawu mía Fofo kple Afetɔ Yesu Kristo gbɔ la woana mi.3 Woakafu mía Afetɔ Yesu Kristo fe Mawu, si nye Fofoa,+ ame si nye dɔmetɔtrɔ Fofo+ kple akɔfafawo katã fe Mawu,+4 ame si faa akɔ* na mí le míafe tetekpɔwo*+ katã me, ale be míato akɔfafa si míekpɔ tso Mawu gbɔ+ la dzi afa akɔ na ame+ siwo le tetekpɔ* ɖe sia ɖe fomevi me tom la.5 Elabena ale si ko míafe fukpekpewo le Kristo la ta sɔ gbɔe+ la, nenema kee akɔfafa si míekpɔna la hã sɔ gbɔ to Kristo dzi.6 Ne míele tetekpɔwo* me tom la, esi míedi be miakpɔ akɔfafa kple ɖeɖe tae; eye ne wofa akɔ na mí la, ale si miawo hã miakpɔ akɔfafa, be miate ŋu ado dzi le fu siwo ke míawo hã míekpena me la tae.7 Ale mɔkpɔkpɔ si le mía si le mia ŋuti la li ke sesĩe, esi míenyae be, ale si ko miawo hã mietoa fukpekpewo me la, nenema kee woafa akɔ na miawo hã.+8 Elabena nɔviwo, míedi be xaxa si me míeto le Asia nutoa me+ la nanɔ manyamanya na mi o. Womimi mí ɖo wòwu tsɔtsɔ na mí ale gbegbe be míegaka ɖe edzi be míatsi agbe gɔ̃ hã o.+9 Le nyatefe me la, míesusu be wotso kufia na mí. Eva eme alea, ale be míagaɖo dzi ɖe mía ɖokuiwo ŋu o, ke boŋ ɖe Mawu,+ ame si fɔa ame kukuwo ɖe tsitre la ŋu.10 Eɖe mí tso ku fe ŋɔdzi gã aɖe me, eye agaɖe mí, eye míele mɔ kpɔm be agayi edzi aɖe mí.+11 Miawo hã miate ŋu akpe ɖe mía ŋu afo koko ɖe mía ta,+ ale be ame geɖewo nada akpe ɖe mía ta, le ale si wove mía nui heɖo ame geɖewo fe gbedodoɖa ɖe mía ta ŋu la ŋuti.+12 Elabena nu si ŋu míefoa adegbe lee nye esi, be míafe dzitsinya ɖia ɖase be míenɔ agbe le xexea me, vevietɔ le mia dome, le kɔkɔenyenye kple anukwareɖiɖi si dzea Mawu ŋu la nu, menye ɖe ŋutilã fe nunya+ nu o, ke boŋ ɖe Mawu fe amenuveve nu.13 Elabena míele nya bubu aɖeke ŋlɔm ɖo ɖe mi o, negbe nu siwo miate ŋu axlẽ ase wo gɔme* la ko; eye mele mɔ kpɔm be miayi edzi anɔ nu siawo gɔme sem bliboe,14 abe ale si ko miese egɔme xoxo va se ɖe afi aɖe ene, be miatsɔ mí afo adegbee, abe ale si ko míawo hã míatsɔ mi afo adegbee le mía Afetɔ Yesu fe ŋkeke la dzi ene.15 Eya ta esi kakaɖedzi sia su asinye ta la, meɖoe gbã be mava mia gbɔ ale be dzi nagadzɔ mi zi evelia;*16 elabena meɖoe be mava kpɔ mi ɖa ne meyina Makedonia, eye magatrɔ tso Makedonia ava mia gbɔ, eye miaɖom ɖa mayi Yudea.+17 Esi meɖoe alea tsã la, fefenya ko wònye megblɔa? Alo ɖe meɖoa tame le ŋutilã fe didi nu, ale be nye nyawo nyea “Ɛ̃, ɛ̃,” eye wògatrɔna zua “Ao, ao” mahã?18 Ke esi miate ŋu aka ɖe Mawu dzi godoo ta la, nya si míegblɔ na mi la menye “ɛ̃” ganye “ao” o.19 Elabena Mawu fe Vi, Yesu Kristo, ame si woɖe gbefãe le mia dome to nye ŋutɔ kple Silvano* kpakple Timoteo+ dzi la, menye “ɛ̃,” ganye “ao” o, ke boŋ “ɛ̃” nye “ɛ̃” le eya gome.20 Elabena aleke gbegbee Mawu fe ŋugbedodowo ɖasɔ gbɔe o, wo katã nye “ɛ̃” to eya amea dzi.+ Eya ta to eya amea dzi kee míegblɔa “Amen” na Mawu+ bena míahe ŋutikɔkɔe avɛ na Mawu.21 Ke ame si ɖo kpe edzi be míawo kple miawo míenye Kristo tɔ, eye wòsi ami na mí lae nye Mawu.+22 Eɖo efe nutrenu mía ŋu+ hã, eye wòna nu si ava va la fe kpeɖodzi* sue aɖe mí, si nye gbɔgbɔ la,+ le míafe dziwo me.23 Meyɔ Mawu be wòanye ɖasefo nam* be, fafam mele na mi be miagaxa nu akpa o tae nyemeva Korinto haɖe o.24 Menye be míeɖua afetɔ ɖe miafe xɔse dzi o,+ ke boŋ míenye hadɔwɔlawo hena miafe dzidzɔ, elabena miafe xɔsee na miele tsitre.


text:
SƆHƐWO BIANA BE
Nu Ka Tae Wòle Be Matsri Gbɔdɔdɔnuwɔnawo Kpɔkpɔ?
Ðe nàte ŋu atsri gbɔdɔnuwɔnawo kpɔkpɔa?
Ne èzãa internet la, ke nyae be yeava do go gbɔdɔdɔnuwɔna aɖe le edzi gbe ɖeka godoo. Hayley si xɔ fe 17 gblɔ be: “Megahiã be ame ŋutɔ nàdi wo o, woawo ŋutɔ adi wò mɔ.”
Gbɔdɔdɔnuwɔnawo kpɔkpɔ ate ŋu adzro ame siwo ɖoe kplikpaa be yewomakpɔ wo o gɔ̃ hã. Greg si xɔ fe 18 gblɔ be: “Megblɔ na ɖokuinye be manɔ ŋudzɔ le eŋu ɣesiaɣi, gake ɖeko wòva yi ɖe dzinye. Màte ŋu agblɔ kple kakaɖedzi gbeɖe be madzɔ ɖe ye dzi o.”
Gbɔdɔdɔnuwɔnawo kpɔkpɔ va le bɔbɔe egbea wu ɣeyiɣi ɖe sia ɖe. Eye esi gbɔdɔnuwo ɖoɖo ɖa to internet dzi va xɔ anyi nɔ fifia ta la, sɔhɛ geɖewo ɖoa foto siwo me woawo ŋutɔwo wɔ gbɔdɔnuwo le la ɖe ame bubuwo.
Nya vevitɔ: Gbɔdɔdɔnuwɔnawo kpɔkpɔ fe kuxi si dze ŋgɔ wò egbea sesẽ wu esiwo tefe dziwòlawo kple tɔgbuiwò kpɔ kpɔ. Nyabiaseae nye be, Ðe nàte ŋu atsri gbɔdɔdɔnuwɔnawo kpɔkpɔa?
Ɛ̃, àte ŋui ne ètiae be yeawɔe. Gake gbã la, ele be nàka ɖe edzi be gbɔdɔdɔnuwɔnawo kpɔkpɔ menyo o. Na míadzro nuwɔna sia ŋuti nyakpakpa kple nyatefenya aɖewo me.
Eŋuti nyakpakpa kple nyatefenya aɖewo
Nyakpakpa: Gbɔdɔdɔnuwɔnawo kpɔkpɔ magblẽ nu le ŋunye o.
Nyatefenya: Ale si ko sigaret-nono gblẽa nu le wò dzitodzito ŋu la, nenema ko gbɔdɔdɔnuwɔnawo kpɔkpɔ gblẽa nu le wò susu ŋui. Efoa ɖi wò. Egblẽa nane si Mawu wɔ be wòanye kadodo sẽŋu si anɔ anyi etefe nadidi le ame eve dome la me. (1 Mose 2:24) Eye neva ɖo afi aɖe la, màgava tsɔ ɖeke le nu nyui kple nu vɔ̃ me o. Le kpɔɖeŋu me, numekulawo gblɔ be ŋutsu siwo kpɔa gbɔdɔdɔnuwɔnawo edziedzi la tea ŋu sẽa ŋuta le nyɔnuwo ŋu.
Biblia gblɔ tso ame aɖewo ŋu be “naneke megakpea ŋu na wo o.” (Efesotɔwo 4:19) Wofe dzitsinya ku atri ale gbegbe be ne wowɔ nu vɔ̃ɖiwo gɔ̃ hã la, metena ɖe wo dzi o.
Nyakpakpa: Gbɔdɔdɔnuwɔnawo kpɔkpɔ ate ŋu akpe ɖe ŋuwò nànya nu tso gbɔdɔdɔ ŋu.
Nyatefenya: Ŋukeklẽe gbɔdɔdɔnuwɔnawo kpɔkpɔ fiaa ame. Enana amewo va nɔa wo haviwo ŋu bum abe nunɔamesi dzro aɖe ko ene, eye wònana ame susunɛ be gbɔdɔdɔ ŋuti ko woawo woli ɖo. Mewɔ nuku o be numekuku aɖe ɖee fia be ne ame siwo kpɔa gbɔdɔdɔnuwɔnawo edziedzi va ɖe srɔ̃ la, womesea vivi na gbɔdɔdɔ le wofe srɔ̃ɖeɖea me tututu ale o.
Biblia xlɔ̃ nu Kristotɔwo be woatsri “gbɔdɔdɔ manɔsenu, makɔmakɔnyenye, gbɔdɔdɔ fe dzodzro vɔ̃, nudzodzro vɔ̃, kple ŋukeklẽ, si nye trɔ̃subɔsubɔ,” evɔ wòhenye be nu siawo katãe gbɔdɔdɔnuwɔnawo kpɔkpɔ fãna ɖe ame me.
Nyakpakpa: Ame siwo gbɔdɔnyawo kpea ŋu na la koe tsria gbɔdɔdɔnuwɔnawo kpɔkpɔ.
Nyatefenya: Ame siwo gbea gbɔdɔdɔnuwɔnawo kpɔkpɔ nyea ame siwo bua gbɔdɔdɔ be enye nu xɔasi ŋutɔ. Wokpɔnɛ dzea sii be enye nunana aɖe si Mawu wɔ be wòatsɔ ana kadodo sẽŋu aɖe nanɔ ŋutsu kple nyɔnu siwo ɖe wo nɔewo eye wokuna ɖe wo nɔewo ŋu la dome. Ame siwo bua nuwo ŋu alea sea vivi na gbɔdɔdɔ geɖe wu ne woɖe srɔ̃.
Biblia foa nu tso gbɔdɔnyawo ŋu faa. Le kpɔɖeŋu me, egblɔ na srɔ̃ŋutsu be: “[Kpɔ] dzidzɔ kple wò ɖekakpuimesrɔ̃ . . Efe nowo neɖi kɔ na wò ɣesiaɣi.”
Ale si nàwɔ atsri gbɔdɔdɔnuwɔnawo kpɔkpɔ
Ke ne èse le ɖokuiwò me be gbɔdɔdɔnuwɔnawo kpɔkpɔ fe dzodzroa nu sẽ ɖe ye me ale gbegbe be yemate ŋu aɖu edzi o ya ɖe? Dɔwɔgbalẽvi si nye “Ale Si Nàfo Asa Na Gbɔdɔdɔnuwɔnawo Kpɔkpɔ” ate ŋu akpe ɖe ŋuwò.
Ka ɖe edzi be àte ŋu aɖu gbɔdɔdɔnuwɔnawo kpɔkpɔ fe dzodzroa dzi. Àte ŋu asrɔ̃ ale si nàwɔ adzudzɔ gbɔdɔdɔnuwɔnawo kpɔkpɔ. Aɖe vi geɖe na wò ne ète ŋu dzudzɔe.
Bu Calvin si gblɔ be yedze gbɔdɔdɔnuwɔnawo kpɔkpɔ gɔme esime yexɔ fe 13 ŋu kpɔ. Egblɔ be: “Menya be menyo o, gake nyemenya ale si tututu mawɔ aɖu ekpɔkpɔ fe dzodzroa dzi o. Eye ne mekpɔe la, meléa blanui ale gbegbe. Tɔ́nye va nya nu tso esia ŋu gbe ɖeka, eye le nyatefe me la, nye dzi koe dze eme miɔɔ! Mlɔeba wova kpe ɖe ŋunye medzudzɔe.”
Calvin srɔ̃ ale si wòaɖu gbɔdɔdɔnuwɔnawo kpɔkpɔ dzi. Egblɔ be: “Gbɔdɔdɔnuwɔnawo kpɔkpɔe nye vodada gã aɖe si mewɔ, megakpɔtɔ le efe fu kpem, elabe nu siwo mekpɔ va yi la gavaa susu me nam ɣeaɖewoɣi. Ɣeaɖewoɣi la, ewɔna nam be mabu nu siwo manya nɔ kpɔkpɔm ɖaa ne ɖe mele gbɔdɔdɔnuwɔnawo kpɔm la ŋu. Gake ɣeyiɣi ma tututu me la, mebua ale si dzi adzɔm, ale si manɔ dzadzɛe eye etsɔme nyui aɖe asu asinye ne mewɔ nu abe ale si Yehowa dii ene la ŋu.”


text:
Ŋutinya 24: Yosef Do Nɔviawo Kpɔ
YOSEF di be yeanya be ye nɔviŋutsu 10 la ganye ame vlowo kple ŋutasẽlawo hã. Eyata egblɔ bena: ‘Ŋkutsalawo mienye. Ðe mieva be miakpɔ alesi miawɔ axɔ míafe dukɔ la.’
Wogblɔ be: ‘Gbeɖe, míenye ŋkutsalawo o. Anukwaretɔwo míenye. Nɔviwo mí katã míenye. Míenye ame 12. Gake mía nɔviŋutsu ɖeka meli o, eye ɖevitɔ la tsi afe le mía fofo gbɔ.’
Yosef bua wɔ abe ɖe mexɔ wo dzi se o ene. Ezi nɔvia, si ŋkɔe nye Simeon la dzi ɖe gaxɔ me, eye wòna mɔ mamlɛawo be woatsɔ nuɖuɖu ayi afe. Gake egblɔ na wo bena: ‘Ne mietrɔ gbɔna la, miakplɔ mia nɔviŋutsu ɖevitɔ la ɖe asi vɛ.’
Esi wotrɔ yi afe le Kanaan la, nɔviaŋutsuawo gblɔ nusiwo katã dzɔ la na wo fofo Yakob. Yakob fa konyi ŋutɔ. Efa avi gblɔ be: ‘Yosef megali o, eye fifia Simeon hã megali o. Nyemaɖe mɔ be miakplɔ vinye suetɔ Benyamin hã ayii o.’ Gake esi wofe nuɖuɖua te vɔvɔ la, Yakob na wokplɔ Benyamin ɖe asi yi Egipte be woate ŋu agakpɔ nuɖuɖu.
Azɔ Yosef kpɔ nɔviaŋutsuawo gbɔna. Dzi dzɔe ŋutɔ be wòkpɔ eyometɔ Benyamin. Le nyatefe me la, wo dometɔ aɖeke menya be Yosef ye nye ame ŋkuta vevi sia o. Yosef wɔ nane azɔ be wòado fofovia 10 la akpɔ.
Ena efe dɔlawo de nuɖuɖu wofe kotokuawo me taŋ, eye wòna wotsɔ efe klosalokplu vevitɔ hã de Benyamin fe kotoku me; gake megblɔe na wo o. Esi wo katã wodzo yi ŋgɔ ʋɛ le mɔa dzi la, Yosef dɔ efe dɔlawo ɖe wo yome. Esi woxe wo la, dɔlawo gblɔ na wo bena: ‘Nukatae miefi míafe afetɔ fe klosalokplu la?’
Nɔviaŋutsuawo katã gblɔ be: ‘Miefi efe kplu o. Ne miekpɔ kplua le mía dometɔ aɖe gbɔ la, mina woawu ame ma.’
Ale dɔlawo tsa le kotokuawo katã me, eye wokpɔ kplu la le Benyamin fe kotoku me abe alesi nèkpɔe le afisia ene. Dɔlawo gblɔ bena: ‘Mi ame mamlɛawo miate ŋu adzo ayi, ke Benyamin ya la, míakplɔe adzoe.’ Nukae fofovia 10 la awɔ azɔ?
Wo katã wotrɔ kple Benyamin yi ɖe Yosef feme. Yosef gblɔ na nɔviawo bena: ‘Mi katã miate ŋu atrɔ ayi afe, gake edze be Benyamin ya natsi afisia anye kluvi nam.’
Yuda fo nu azɔ hegblɔ be: ‘Ne metrɔ yi afe ɖevia mele eme o la, fofonye aku, elabena elɔ̃nɛ vevie ŋutɔ. Eyata taflatse, xɔm da ɖe afisia manye wò kluvi, ke na ɖevia ya nayi afe.’
Yosef kpɔe be ye nɔviawo trɔ; womeganye ame vlowo kple ŋutasẽlawo o. Na míakpɔ nusi Yosef wɔ azɔ.
Mose I, 42:9-38; 43:1-34; 44:1-34.
Nyabiabiawo
- Nukatae Yosef tso nɔviaŋutsuwo nu be ŋkutsalawoe wonye?
- Nukatae Yakob ɖe mɔ via suetɔ, Benyamin, yi Egipte ɖo?
- Aleke Yosef fe klosalokplua wɔ ge ɖe Benyamin fe kotokua me?
- Nukae Yuda lɔ̃ be yeawɔ bene woaɖe asi le Benyamin ŋu?
- Aleke Yosef nɔviwo trɔe?
Nyabiabia bubuwo
- Xlẽ Mose I, 42:9-38.
Aleke Yosef fe nya siwo dze le Mose I, 42:18 la nye ŋkuɖodzinya nyui aɖe na amesiwo dzi agbanɔamedziwo le le Yehowa fe habɔbɔa me egbea? (Nex. 5:15; Kor. II, 7:1, 2)
- Xlẽ Mose I, 43:1-34.
Togbɔ be Ruben ye nye ŋgɔgbevia hã la, aleke wòdze fã be Yudae va xɔ ŋgɔ fo nu ɖe nɔviawo nu? (Mose I, 43:3, 8, 9; 44:14, 18; Kron. I, 5:2)
Aleke Yosef do nɔviawo kpɔ nyuie, eye nukatae? (Mose I, 43:33, 34)
- Xlẽ Mose I, 44:1-34.
Be Yosef nagana nɔviawo nadze sii o la, amekae wògblɔ be yenye? (Mose I, 44:5, 15; Mose III, 19:26)
Aleke Yosef nɔviwo ɖee fia be ŋuʋaʋã fe gbɔgbɔ megale yewo me abe alesi wònɔ tsã ene o? (Mose I, 44:13, 33, 34)


text:
Yehowa Ðasefowo
Enye Yehowa Ðasefowo fe didi be nàdze si yewo nyuie wu. Ðewohĩ wonye wò afelikawo kple dɔwɔhatiwo alo èdoa go wo le gbesiagbedɔwɔna bubuwo me. Ðewohĩ èkpɔa wo le ablɔwo dzi wonɔa wofe magazinewo nam amesiwo va yina. Alo ɖewohĩ èfo nu kpli wo kpuie le wò ʋɔtru nu kpɔ.
Le nyatefe me la, Yehowa Ðasefowo tsɔ ɖe le wò kple wò nyonyo me. Wodi be yewoadze xɔ̃ wò ahagblɔ nya geɖe na wò tso wo ɖokui, wofe dzixɔsewo, wofe habɔbɔa, kple nusi nye wofe susu le amewo kple xexe si me mí katã míele ŋu. Esia tae wota agbalẽ gbadza sia na wò ɖo.
Yehowa Ðasefowo le abe ame bubu ɖesiaɖe ene le go geɖe me. Kuxiwo nɔa woawo hã ŋu—le ganya, ŋutilã me, kple seselelãme gome. Wowɔa vodada ɣeaɖewoɣi, elabena womede blibo o, wometso gbɔgbɔ me, alo nye vovodadamanɔŋutɔwo o. Gake wodzea agbagba be yewoasrɔ̃ nu tso yewofe nutefekpɔkpɔwo me eye wosrɔ̃a Biblia vevie tsɔ wɔa ɖɔɖɔɖo siwo hiã. Woɖe adzɔgbe na Mawu be yewoawɔ efe lɔlɔ̃nu, eye wotsɔa wo ɖokui nana be yewoawɔ adzɔgbeɖeɖe sia dzi. Wodia Mawu fe Nya kple efe gbɔgbɔ kɔkɔe fe mɔfiafia le wofe dɔwɔnawo katã me.
Emenyawo
Woɖe adzɔgbe na Mawu be yewoawɔ efe lɔlɔ̃nu[trɔ asi le eŋu]
Wobunɛ nu vevii be yewoatu yewofe dzixɔsewo ɖe Biblia dzi ke menye ɖe amegbetɔ fe nususukpɔ alo hakplɔɖoɖo dzrowo ko dzi o. Wosena le wo ɖokui me abe apostolo Paulo ene esime gbɔgbɔ ʋãe wògblɔ be: “Mawu nye nyatefetɔ, ke amesiame aʋatsokalae.” (Romatɔwo 3:4, Eʋegbe Biblia*) Le nufiafia siwo wogblɔ be enye Biblia me nyatefe gome la, Ðasefowo léa nusi Beroiatɔwo wɔ esime apostolo Paulo ɖe gbefã na wo la me ɖe asi sesĩe: “Woxɔ nya la kple dzi faa, eye wole ŋɔŋlɔawo me dzrom gbesiagbe be, nusiawo le eme hã.” (Dɔwɔwɔwo 17:11) Yehowa Ðasefowo xɔe se be ele be woatsɔ Ŋɔŋlɔ siwo tso gbɔgbɔ me la ado mawusubɔsubɔ me nufiafiawo katã kpɔ alea, eɖanye woa ŋutɔwo fe nufiafia loo alo ame bubu tɔ o. Wokpe wò—wole dzi dem fo na wò—be nàwɔ esia le dzeɖoɖo kpli wo me.
Woxɔe se be Biblia nye Mawu fe Nya[trɔ asi le eŋu]
Míate ŋu akpɔe le esia me be Yehowa Ðasefowo xɔ Biblia dzi se be enye Mawu fe Nya. Wobua efe agbalẽ 66-awo be wotso gbɔgbɔ me eye wo me nudzɔdzɔwo nye blemaŋutinya ŋutɔŋutɔwo. Woyɔa Nubabla Yeye si ame geɖe nya la be Kristotɔwo fe Hela Ŋɔŋlɔawo, eye woyɔa Nubabla Xoxoa be Hebri Ŋɔŋlɔawo. Wozãa evea, Hela kple Hebri Ŋɔŋlɔawo siaa, eye wobua wo me nyaawo ɖe alesi wogblɔ woe nu pɛpɛpɛ negbe tefe siwo nyagbɔgblɔa alo nɔnɔme si me wogblɔe le na wòdze fã be wonye kpɔɖeŋunyagbɔgblɔ alo tsi tre ɖi na nu bubu aɖe ko. Wose egɔme be Biblia me nyagblɔɖi geɖe va eme, bubuwo le eme vam, eye bubuwo agava eme le etsɔme.
Woɖe ŋkɔ[trɔ asi le eŋu]
Yehowa Ðasefowoa? Ẽ, nenemae woyɔa wo ɖokuii. Enye nɔnɔmefiaŋkɔ si fia be woɖia ɖase le Yehowa, efe Mawunyenye, kple efe tameɖoɖowo ŋu. “Mawu,” “Afetɔ,” kple “Wɔla”—siwo le abe “Dukplɔla,” “Fia,” kple “Aʋafia” ene—nye dzesideŋkɔwo eye woate ŋu azã wo na ame vovovo geɖe. Gake “Yehowa” ya nye ŋkɔ tɔxɛ eye Mawu ŋusẽkatãtɔ kple xexeme Wɔla lae wozãnɛ na. Woɖe esia fia le Psalmo 83:19 be: “Ne woadze sii be, ŋkɔwòe nye YEHOWA, eye wò ɖeɖe koe ɖo kpo ɖe anyigba blibo la dzi!”
Mawu ŋutɔ fe ŋkɔ le blema Hebrigbe me[trɔ asi le eŋu]
Ŋkɔ Yehowa (alo Yahweh, abe alesi Roma Katoliko fe Jerusalem Bible kple agbalẽnyala aɖewo yɔnɛ ene la) dze zi gbɔ zi 7,000 le Hebri Ŋɔŋlɔawo me. Womedee Biblia akpa gãtɔ me alea o, ke boŋ wotsɔ “Mawu” alo “Afetɔ” ɖo etefe. Gake le Biblia siawo me gɔ̃ hã la, woate ŋu akpɔ afisi wozã Yehowa le le Hebrigbe me kpukpuiawo me elabena ŋɔŋlɔdzesigãwo fe lolotɔwo kple suetɔwoe wotsɔ ŋlɔa nya siwo wotsɔ ɖo ŋkɔa tefee, si nye: MAWU kple AƑETƆ. Egbegbe gɔmeɖeɖe geɖe zã ŋkɔ Yehowa alo Yahweh. Eyata Yesaya 42:8 xlẽ le Eʋegbe Biblia me be, “Nyee nye Yehowa, ŋkɔnyee.”
Ŋkɔa do fome kple ʋɔnudrɔ̃fe nudzɔdzɔ[trɔ asi le eŋu]
Ŋɔŋlɔawo me nya si me Yehowa Ðasefowo ɖe wofe ŋkɔ tsoe la le Yesaya ta 43 lia. Le afima la, woɖɔ xexeame fe nɔnɔme abe nusi le edzi yim le ʋɔnudrɔ̃fe ene: Wogblɔ na dukɔwo fe mawuwo be woakplɔ wofe ɖasefowo vɛ ne woava ɖo kpe edzi ne wofe nya dzɔ alo be woase ɖasefo siwo le Yehowa fe akpa dzi fe nya ale be woalɔ̃ ɖe nyatefea dzi. Afimae Yehowa gblɔ na efe amewo le be: “Miawoe nye nye ɖasefowo kple nye dɔla, si metia, ne mianyae, miaxɔ dzinye ase, eye miadze sii be, nyee. Womewɔ mawu aɖeke do ŋgɔ nam o, eye ɖeke mado megbe nam o. Nyee nye Yehowa, eye xɔnametɔ aɖeke meli kpe ɖe ŋunye o.”—Yesaya 43:10, 11.
Ðasefowo nɔ Yehowa Mawu si le anyigba dzi fe akpe geɖe hafi wova dzi Yesu. Esi Hebritɔwo ta 11 yɔ xɔsetɔ siawo dometɔ aɖewo fe ŋkɔ vɔ la, Hebritɔwo 12:1 gblɔ be: “Eyata míawo hã, esi ɖaseɖilawo fe alilikpo gã ŋutɔ fo xlã mí la, mina míaɖe nu kpekpe sia nu kpekpe kple nuvɔ̃, si ɖea to ɖe mí la ɖa, eye mina míatsɔ dzidodo anɔ dudimekeke, si woɖo na mí la dzi.” Yesu gblɔ le Pontio Pilato ŋkume be: “Esia ta wodzim ɖo, eye esia ta meva xexeame ɖo, bena maɖi ɖase na nyatefe la.” Woyɔe be “ɖaseɖila nutefewɔla kple nyatefetɔ.” (Yohanes 18:37; Nyaɖeɖefia 3:14) Yesu gblɔ na efe nusrɔ̃lawo be: “Miaxɔ [gbɔgbɔ] kɔkɔe, si le mia dzi va ge la, fe ŋusẽ, eye mianye nye ɖaseɖilawo le Yerusalem kple Yudea katã kple Samaria, eye vaseɖe anyigba fe sefe ke.”—Dɔwɔwɔwo 1:8.
Ðasefo siwo ade 8,201,000 le dukɔ 239 kple edzivɔ me[trɔ asi le eŋu]
Eyata amesiwo ade 8,201,545 siwo le Yehowa fe Fiaɖufe si le Kristo Yesu si me ŋuti nyanyuia gblɔm le dukɔ siwo ade 239 me la kpɔe be esɔ be yewoayɔ yewo ɖokui be Yehowa Ðasefowo (2014).


text:
30 Yehowa fe gbe si va na Yeremiya lae nye esi:2 “Ale Yehowa, Israel fe Mawu la, gblɔe nye esi, ‘Ŋlɔ nya siwo katã magblɔ na wò la ɖe agbalẽ me.3 Elabena Yehowa be, “kpɔ ɖa, ŋkekewo li gbɔna, esime mafo nye dukɔ la fe aboyomewo, Israel kple Yuda, nu fu,”+ Yehowa ye gblɔe, “eye makplɔ wo agbɔe ava anyigba si metsɔ na wo tɔgbuiwo la dzi wòagazu wo tɔ.”’”+4 Nya siawoe Yehowa gblɔ na Israel kple Yuda.
5 Ale Yehowa gblɔe nye esi:“Míese vɔvɔ̃ɣli,Ŋɔdzi li, eye ŋutifafa aɖeke meli o.
6 Meɖe kuku, mibia se, ne miakpɔe ɖa be ɖe ŋutsu dzia vi hã.Ke nu ka tae mekpɔ ŋutsu sesẽwo katã wolé fodo ɖe asi*Abe nyɔnu si le ku lém ene?+Nu ka tae mowo katã fu tititi?
7 Aléle! Elabena ŋkeke ma dzi ŋɔ.*+Ðeke magasɔ kplii o,Xaxaɣi wòanye na Yakob.Gake woaɖee le eme.”
8 Aʋakɔwo fe Yehowa be: “Gbe ma gbe la, maŋe kɔkuti le kɔ na wo, matso wofe kawo, eye womaganye kluvi na amedzrowo* azɔ o.9 Woasubɔ Yehowa wofe Mawu kple wofe fia David, ame si maɖo na wo la.”+
10 Yehowa be: “Ke wò, nye subɔla Yakob, mègavɔ̃ o,Israel, ŋɔ megadzi wò o.+Elabena kpɔ ɖa, maɖe wò tso didife,Eye maɖe wò dzidzimeviwo tso anyigba si dzi woɖe aboyo wo yii la dzi.+Yakob atrɔ agbɔ, eye woanɔ anyi bɔkɔɔ le dziɖeɖi me,Eye ame aɖeke mado voɖi na wo o.”+
11 Yehowa be: “Elabena meli kpli wò, be maɖe wò.Gake matsrɔ̃ amewo le dukɔ siwo katã dome meka wò hlẽ ɖo la me;+Ke nyematsrɔ̃ amewo le wò ya dowòme o.+Mahe to na wò* ale si dze,Eye nyemagbe tohehe na wò gbeɖe o.”+
12 Elabena ale Yehowa gblɔe nye esi:“Gbedada mele nu vevi si wɔ wò la ŋu o.+Wò abi la mate ŋu aku o.
13 Ame aɖeke made nu eme na wò o.Gbedada mele wò abiawo ŋu o,Eye màte ŋu ahaya o.
14 Ame siwo katã lɔ̃a wò vevie la ŋlɔ wò be.+Womegale diwòm o.Elabena mefo wò abe wò futɔe fo wò ene,+Mehe to na wò abe tagbɔsesẽtɔ ene,Le wò fɔɖiɖi gbogboawo kple wò nu vɔ̃ geɖeawo ta.+
15 Nu ka tae nèle ɣli dom le nu vevi si wɔ wò la ta?Gbedada mele wò vevesese la ŋu o!Wò fɔɖiɖi gbogboawo kple wò nu vɔ̃ geɖeawo tae+Mewɔ nu sia wò ɖo.
16 Eya ta woavuvu ame siwo katã vuvu wò la;+Eye woaɖe aboyo wò ketɔwo katã.+Woada adzo ame siwo da adzo wò,Eye mana woaha ame siwo katã ha wò la.”+
17 Yehowa be: “Mana nàhaya, eye mayɔ dɔ wò abiawo,+Togbɔ be woyɔa wò be, ame si wonya de gbe,‘Zion, si dim ame aɖeke mele o’ hã.”+
18 Ale Yehowa gblɔe nye esi:“Kpɔ ɖa, mafo Yakob fe agbadɔwo me aboyomeawo nu fu,+Eye makpɔ nublanui na efe avɔgbadɔwo.Woagbugbɔ du la atso ɖe efe kpo dzi,+Eye mɔ́ sesẽ la anɔ tefe si wòle be wòanɔ.
19 Akpedada aɖi le wo nu, eye nukolawo fe gbe aɖi tso wo dome.+Mana woadzi ɖe edzi, eye womazu ʋɛ o;+Mana woasɔ gbɔ kpaŋkpaŋ,*Eye womaganye ame maɖinuwo o.+
20 Viawo anɔ abe ale si wonɔ tsã ene,Eye efe ameha la ali ke sesĩe le ŋkunyeme.+Eye matu nu kple ame siwo katã te wo ɖe anyi la.+
21 Efe bubume anye wo dometɔ ɖeka,Eye efe dziɖula ado tso eme.Mana wòate va ahagogom.”“Elabena ame kae ake atse* ate ɖe ŋunye?” Yehowa ye gblɔe.


text:
Ŋutinya 112: Ʋugbagbã le Ƒukpo aɖe Dzi
KPƆ ɖa! ʋu la ɖo xaxa me! Ele gbagbãm kakɛkakɛ! Èkpɔ amesiwo ti kpo dze tsia me la? Ame aɖewo ɖi go ɖe fua ta xoxo. Paulo ye nye ma? Na míakpɔ nusi le dzɔdzɔm ɖe edzi la ɖa.
Ðo ŋku edzi be wode Paulo gaxɔ me hena fe eve le Kaisarea. Emegbe eya kple ame bubu aɖewo ɖo tɔdziʋu hedze mɔ yina Roma. Esi woto Kreta-fukpo ŋuti la, ahom sesẽ aɖe kpe wo. Ya la nu sẽ ale gbegbe be ameawo mete ŋu ɖo kuɖɔ na ʋu la o. Womekpɔ ɣe ŋuti le ŋkeke me kaka woayi ɣletiviwo kpɔ ge le zã me hã o. Mlɔeba le ŋkeke geɖe megbe la, ʋua me tɔwo bu mɔkpɔkpɔ be yewomele agbe tsi ge o.
Tete Paulo tsi tre hegblɔ be: ‘Mia dometɔ aɖeke maku o; ʋu la koe agbã. Elabena le eto fe zã me la, mawudɔla va gblɔ nam be: “Mègavɔ̃ o, Paulo! Ele na wò be nàtsi tre ɖe Roma-dziɖula Kaisaro ŋku me. Eye Mawu aɖe amesiwo katã ɖo ʋua kpli wò la.”’
Esi ahom la dze egɔme ŋkeke 14 lia megbe fe zãtitina la, ʋua me tɔwo kpɔ be tsi la le miemiem! Esi wonɔ vɔvɔ̃m be yewofe ʋua akli agakpe aɖewo le zã me ahagbã ta la, woɖiɖi wofe sekewo ɖe tsia me. Esi ŋu ke la, wokpɔ ʋudzefe aɖe. Woɖo be yewoaku ʋua ayi futae.
Ke esi wole fua ta ɖom la, ʋu la si ke aɖe, eye wòtsi afima. Tete futsotsoeawo te fofo ɖe eŋu, eye ʋu la dze gbagbã gɔme kakɛkakɛ. Aʋafia, si le wo nu la gblɔ be: ‘Mi amesiwo nya tsifufu la, miti kpo dze tsia me miafu tsia ayi gota. Mi ame mamlɛawo midze tsia me kplɔ wo ɖo, eye miaku ɖe ʋua fe kakɛ aɖewo ŋu.’ Wowɔ nenema. Eye ame 276, siwo katã le ʋua me la ɖo futa dedie abe alesi mawudɔla la do ŋugbee ene.
Ƒukpo la ŋkɔe nye Melite. Ameawo nye dɔmenyotɔwo, eyata wolé be na amesiwo do le ʋua me la. Esi xexeame kɔ nyuie la, wona Paulo ɖo ʋu bubu yi Roma.
Dɔwɔwɔwo 27:1-44; 28:1-14.
Nyabiabiawo
- Nukae dzɔ ɖe tɔdziʋu si me Paulo nɔ la dzi esi wòto Kreta-fukpo la ŋuti?
- Nya kae Paulo gblɔ na amesiwo le ʋua me?
- Aleke wɔ hafi ʋu la gbã kakɛkakɛ?
- Nya kae aʋafia si le wo nu gblɔ, eye aleke wɔ ame geɖe te ŋu ɖo futa dedie?
- Ƒukpo si dzi woɖo la ŋkɔ ɖe, eye nukae dzɔ ɖe Paulo dzi esi xexeame kɔ nyuie?
Nyabiabia bubuwo
- Xlẽ Dɔwɔwɔwo 27:1-44.
Aleke míafe kaka ɖe Biblia fe nuŋlɔɖiwo fe nyatefenyenye dzi me gasẽna ɖe edzi ne míexlẽ nuŋlɔɖi si ku ɖe Paulo fe mɔzɔzɔ yi Roma ŋu? (Dɔw. 27:16-19, 27-32; Luka 1:3; Tim. II, 3:16, 17)
- Xlẽ Dɔwɔwɔwo 28:1-14.
Ne “menye dɔmenyonyo vi aɖe” ye trɔ̃subɔla siwo le Melite wɔ na Paulo kple ehati siwo ʋu gbã ɖe “o” la, ekema nukae wòle be esia naʋã Kristotɔwo woaɖe fia, eye vevietɔ le mɔ ka nu? (Dɔw. 28:1, 2; Heb. 13:1, 2; Pet. I, 4:9)


text:
GBETAKPƆXƆ (TATA SI MÍESRƆ̃NA) MARCH 2015
Nusɔsrɔ̃nyati siwo me míadzro tso May 4 va se ɖe 31, 2015 la le tata sia me.
‘Nenemae Dzea Ŋuwò’
Nu ka tae fifia míafe agbalẽwo ɖea Biblia me nuŋlɔɖiwo me le mɔ bɔbɔe si me kɔ nyuie wu nu zi geɖe?
Àyi Edzi ‘Anɔ Ŋudzɔa’?
Xlẽ Yesu fe lododo si ku ɖe ɖetugbui ewoawo ŋu si me wogakɔ ɖe edzi, be nàkpɔ nufiame vevi siwo le lododoa me si dzi wòle be míawɔ ɖo kpata.
Nyabiabia Siwo Tso Exlẽlawo Gbɔ
Tsã la, míefoa nu tso Biblia me nuŋlɔɖiwo fe kpɔɖeŋuwo kple nu siwo wotsi tre ɖi na ŋu zi geɖe le míafe agbalẽwo me. Gake fifia la, fãa hafi míewɔa esia. Nu ka tae?
Srɔ̃ Nu Tso Talentowo Ŋuti Lododoa Me
Nyati sia na talentowo ŋuti lododoa fe gɔmesese yeye mí.
Kpe Asi Ðe Kristo Nɔviwo Ŋu Nutefewɔwɔtɔe
Aleke ame siwo Kristo adrɔ̃ ʋɔnu be wonye alẽwo la kpea asi ɖe nɔviawo ŋu?
Ðe Srɔ̃ “Le Afetɔ La Me Ko”—Ðe Wògahiã Egbea?
Ame siwo ɖoe kplikpaa be yewoawɔ ɖe Yehowa fe se dzi la doa dzidzɔ na efe dzi, eye wokpɔa yayra geɖe.


text:
GBETAKPƆXƆ (TATA SI MÍESRƆ̃NA) APRIL 2015
Nusɔsrɔ̃nyati siwo me míadzro tso June 1 va se ɖe June 28, 2015 la le tata sia me.
Hamemetsitsiwo, Ðe Miedina Be Miana Hehe Nɔvi Bubuwoa?
Kpɔ aɖaŋu adre aɖewo siwo hamemetsitsi siwo kpɔ dzidzedze le hehenana me ɖo la ɖa.
Ale Si Hamemetsitsiwo Naa Hehe Nɔviwo Be Woadze Asubɔ
Hamemetsitsiwo ate ŋu asrɔ̃ Yesu le hehenana gome, eye hehexɔlawo hã ate ŋu asrɔ̃ Elisa fe kpɔɖeŋu.
Aleke Tututue Wò Kple Yehowa Dome Le?
Dzeɖoɖo doa ŋusẽ fomedodo si le mía kple amewo dome. Aleke dzeɖoɖo kple Mawu ate ŋu akpe ɖe ŋuwò be wò kplii dome naganyo ɖe edzi?
Ðo Ŋu Ðe Yehowa Ŋu Ɣeawokatãɣi!
Nu ka koŋue nana wòwɔna na amewo be yewo kple Mawu dome mate ŋu anɔ kplikplikpli o? Ðe wòwɔna na wò hã nenema? Kpɔ nu si nàwɔ ɖa.
Woyra Mí Le “Ɣeyiɣi Deamedziwo Kple Ɣeyiɣi Madeamedziwo Me”
Trophim Nsomba, si to yometiti sesẽwo me le efe dzixɔsewo ta, fe agbemeŋutinya akpe ɖe ŋuwò nàɖoe kplikpaa be yeayi edzi awɔ nutefe.
Ne Wolã Ati La Ðe Wògadzena?
Nya sia fe ŋuɖoɖo akpɔ ŋusẽ ɖe nu siwo nèle mɔ kpɔm na le etsɔme dzi.


text:
GBETAKPƆXƆ MARCH 2015
Yesu Le Amewo Ðem—Tso Nu Ka Me?
Ðe wòle mía ɖem tso Abosam si mea? Ðe wòle mía ɖem tso Mawu fe dziku kple nu bubuwo hã mea?
Nu Si Tae Wòhiã Be Woaɖe Mí
Ðe Mawu si lɔ̃ mí la ade agbenɔnɔ tegbee fe didi mía me eye maɖe mɔ be didi ma nava eme na mí oa?
Yesu Ƒe Ku Kple Efe Tsitretsitsi La—Vi Siwo Woate Ŋu Aɖe Na Wò
Biblia me nyatefe vevi ade aɖewo ɖe ale si ame ɖeka fe ku te ŋu wɔe be woaxɔ ame geɖewo ɖe agbe la me.
Wole Ŋku Ðo Ge Yesu Ƒe Kua Dzi—Ɣekaɣie, Eye Le Afi Ka?
Le fe 2015 me la, Yesu fe ku fe Ŋkuɖodzia dze Fiɖa, April 3 lia dzi, le ɣeɖoto megbe.
Kristotɔwo Ƒe Azãe Easter (Alo Pâques) Nye Ŋutɔŋutɔa?
Nya kae agbalẽnyala siwo nye ŋutinyaŋlɔlawo gblɔ tso ŋkekenyui sia si ame geɖe ɖuna ŋu?
Jairo Ƒe Ŋkuwoe Kpena Ðe Eŋu Wòsubɔa Mawu
Togbɔ be Jairo le fu kpem le dɔléle si nye cerebral palsy fe sesẽtɔ si me hã, ekpɔtɔ nye dzidzɔme eye taɖodzinu le efe agbe ŋu.
Ènyaa?
How was Roman citizenship an advantage for the apostle Paul? How were shepherds paid in Bible times?
Nunana Siwo Sɔ Na Fia
Togbɔ be nu siawo bɔ egbea hã la, le Biblia-ŋlɔɣiwo la, wo dometɔ aɖewo xɔ asi abe sika ene.
Biblia Me Biabiawo Ƒe Ŋuɖoɖowo
Ne wole Yesu fe ku fe ŋkuɖodziwɔnaa wɔm la, ame kawoe dze aɖu abolo la ahano wain la?
Internet Dzi Nu Bubuwo
Ðe Wòle Be Míasubɔ Nɔnɔmewɔwɔwoa?
Aleke Mawu sena le eɖokui me ne míezã nɔnɔmetatawo kple legbawo le esubɔsubɔ me?


text:
GBETAKPƆXƆ MAY 2015
Ðe Nuwuwua Gogoa?
Ne èse wogblɔ be “Nuwuwua gogo!” la, nu kae vaa susu me na wò? Ðe nu si vaa susu me na wò nana nèvɔ̃na?
“Nuwuwu La”—Nu Kae Wòfia?
Ðe nènya be nya nyui koŋ ye nye nya si Biblia gblɔ tso “nuwuwu la” ŋua?
Ðe Nuwuwua Gogoa?
Xlẽ nu tso xexea fe nuwuwu fe dzesia fe akpa vevi ene ŋu be nàkpɔ ale si Biblia ɖo eŋui.
Ame Geɖe Atsi Agbe Ne Nuwuwua Va—Wò Hã Ate Ŋui
Gake nu kae wòle be nàwɔ? Ðe wòle be nàfo nu siwo ahiã wò la nu fu loo alo ɖe wòahiã be nàdi ŋutilãmenu bubuwo ada ɖe alɔdzi le tsɔtsrɔ̃ si gbɔna ta?
Ènyaa?
Ðe blemaduwo nɔfe ŋuti numekukuwo wɔ ɖeka kple Biblia me nyawoa? Ɣekaɣie dzatawo nu yi le anyigba siwo dzi woŋlɔ Biblia le dzi?
Mesrɔ̃e Be Yehowa Nye Mawu Nublanuikpɔla Si Tsɔa Nu Vɔ̃ Kena
Amefuflu va zu nu mame na Normand Pelletier abe atike muame ene. Gake esi wòxlẽ mawunyakpukpui aɖe le Biblia me la, aɖatsi lólo ɖe ŋku dzi nɛ enumake.
“Mawu Tefee Melea?”
Ne ŋuʋaʋã, nugbeɖoɖo, alo fuléle gblẽ miafe fomea fe ŋutifafa me kpɔ la, Yosef fe ŋutinya si le Biblia me la ate ŋu akpe ɖe ŋuwò.
Biblia Me Biabiawo Ƒe Ŋuɖoɖowo
Nu ka tae Ʋɔnudrɔ̃gbe la axɔ fe 1,000?
Internet Dzi Nu Bubuwo
Nu Kae Mawu Fiaɖufea Awɔ Na Mí?
Xlẽ nu tso nu siwo nàte ŋu akpɔ mɔ na be Mawu Fiaɖufea ava wɔ ne ele dzi ɖum ɖe anyigba dzi la ŋu.


text:
Ðe Abosam Ate Ŋu Akpɔ Ŋuse Ðe Amegbetɔwo Dzia?
Ale si Biblia ɖo eŋui
Abosam kple gbɔgbɔ vɔ̃wo kpɔa ŋusẽ ɖe amegbetɔwo dzi ale gbegbe be Biblia gblɔ be: “Xexe blibo la katã le vɔ̃ɖitɔ la fe ŋusẽ te.” (1 Yohanes 5:19) Biblia fo nu tso mɔ siwo dzi Abosam tona kpɔa ŋusẽ ɖe amewo dzi la ŋu.
Beble. Biblia de dzi fo na Kristotɔwo be woanɔ “te sesĩe ɖe Abosam fe aɖaŋu vɔ̃wo nu.” (Efesotɔwo 6:11) Efe ayemɔwo dometɔ ɖekae nye be yeana amewo naxɔe ase be Mawu fe subɔlawoe yefe dɔlawo nye.—2 Korintotɔwo 11:13-15.
Gbɔgbɔyɔyɔ. Abosam toa gbɔgbɔyɔlawo, abe ŋɔliyɔlawo, afakalawo alo ɣletivimefakalawo ene dzi flua amewo. (5 Mose 18:10-12) Atike vɔ̃ɖi zazã, goloɖoɖo kple ŋugblemeyiyi ʋĩ si me woɖea nu sia nu ɖa le susu me keŋkeŋ hã nana gbɔgbɔ vɔ̃wo kpɔa ŋusẽ ɖe amewo dzi.—Luka 11:24-26.
Alakpasubɔsubɔha. Subɔsubɔha siwo fiaa alakpanuwo la flua amewo wogbea toɖoɖo Mawu. (1 Korintotɔwo 10:20) Biblia yɔ alakpadzixɔse mawo be “gbɔgbɔ vɔ̃wo fe nufiafiawo.”—1 Timoteo 4:1.
Gbɔgbɔdzeamedzi. Biblia fo nu tso ame siwo dzi gbɔgbɔ vɔ̃ɖiwo kpɔ ŋusẽ ɖo la ŋu. Ame siwo dzi gbɔgbɔawo dze la dometɔ aɖewo fe ŋku gbã alo wozu mumuwo eye ɖewo hã wɔ nu vevi wo ɖokuiwo.—Mateo 12:22; Marko 5:2-5.
Nu si nàwɔ be Abosam nagakpɔ ŋusẽ ɖe dziwò o
Mele be nàvɔ̃ na gbɔgbɔ vɔ̃wo fe ŋusẽkpɔɖeamedzi o, elabena Biblia fia nu si míawɔ atsɔ atsi tre ɖe Abosam ŋu la mí:
Dze agbagba nàde dzesi Abosam fe ayemɔwo ale be efe ‘nugbeɖoɖowo naganɔ manyamanya me na wò o.’—2 Korintotɔwo 2:11.
Na Biblia me sidzedze nasu asiwò eye nàwɔ ɖe nu siwo nèsrɔ̃ la dzi. Ne ètsɔ Biblia me mɔfiamewo wɔ dɔe la, akpɔ tawò be Abosam makpɔ ŋusẽ ɖe dziwò o.—Efesotɔwo 6:11-18.
Gblẽ nu siwo katã do ka kple gbɔgbɔ vɔ̃wo la do me. (Dɔwɔwɔwo 19:19) Esia dometɔ aɖewoe nye hadzidzi, agbalẽ, magazine, boblodogbalẽ kple video siwo katã doa gbɔgbɔyɔyɔ ɖe ŋgɔ.


text:
Nu Kae Nye ‘Dzota’ La? Eya Kee Nye Dzo Mavɔ Alo Gehena?
Ale si Biblia ɖo eŋui
Dzota nye kpɔɖeŋu na tsɔtsrɔ̃ mavɔ. Esɔ kple Gehena, gake eto vovo na tsiẽfe si gɔme woɖena le Biblia aɖewo me be dzo mavɔ. Nu si nya si gɔme woɖena be dzo mavɔ fia ŋutɔŋutɔe nye tsiẽfe, si nye amefomea fe yɔdo.
Menye ta ŋutɔŋutɔe o
Mawunyakpukpui atɔ̃ siwo me “dzota” dze le la ɖee fia be menye ta ŋutɔŋutɔe o, ke boŋ kpɔɖeŋumɔ nue wozãe le. (Nyaɖeɖefia 19:20; 20:10, 14, 15; 21:8) Wotsɔ nu vovovo siawo fu gbe ɖe dzota la me:
Abosam. (Nyaɖeɖefia 20:10) Esi wònye gbɔgbɔmenuwɔwɔe Abosam nye ta la, dzo ŋutɔŋutɔ mate ŋu afiãe o.
—2 Mose 3:2; Ʋɔnudrɔ̃lawo 13:20.
Ku. (Nyaɖeɖefia 20:14) Menye ŋutilãmenue ku nye o, efia dɔmawɔmawɔ alo agbemanɔmanɔ.(Nyagblɔla 9:10) Dzo mate ŋu afiã ku ŋutɔŋutɔ o.
“Lã wɔadã la kple aʋatsonyagblɔɖila.” (Nyaɖeɖefia 19:20) Esi wònye be kpɔɖeŋunuwoe nu siawo nye ta la, ɖe susu mele be míafo nya ta be kpɔɖeŋunue dzota si me wotsɔ wo fu gbe ɖo la hã nye oa?
—Nyaɖeɖefia 13:11, 12; 16:13.
Etsi tsitre ɖi na tsɔtsrɔ̃ mavɔ
Biblia gblɔ be dzota la “le tsitre ɖi na ku evelia.” (Nyaɖeɖefia 20:14; 21:8) Ku gbãtɔ si ŋu wofo nu tsoe le Biblia me lae nye ku si Adam fe nu vɔ̃ he va mía dzi eye woate ŋu aɖe amewo tso ku sia me to tsitretsitsia dzi. Eye Mawu ava ɖe ku sia ɖa mlɔeba.
Blema Hinom Bali si nɔ Yerusalem-dua godo si me dzo nɔa bibim le ɖaa
Dzota ya le tsitre ɖi na ku fomevi bubu alo ku evelia. Togbɔ be eya hã nye agbemanɔmanɔ keŋkeŋ fe nɔnɔme hã la, eto vovo sãsãsã na gbãtɔa, elabena Biblia megblɔ nya aɖeke tso tsitretsitsi tso ku sia me ŋu o. Le kpɔɖeŋu me, Biblia gblɔ be “ku kple Tsiẽfe fe safuiwo le” Yesu si, eye esia ɖee fia be ŋusẽ le esi be wòafɔ ame siwo ku le Adam fe nu vɔ̃a ta la. (Nyaɖeɖefia 1:18; 20:13) Ke hã, dzota ya fe safui mele Yesu loo alo ame bubu aɖeke si o. Kpɔɖeŋudzota sia le tsitre ɖi na tohehe mavɔ si nye tsɔtsrɔ̃ mavɔ.
Dzota la kee nye Gehena, si gɔmee nye Hinom Bali
Nya Gehena (Helagbe, geʹen·na) dze le Biblia me zi 12 sɔŋ. Eya hã nye tsɔtsrɔ̃ mavɔ, abe ale si wòle le dzota gome ene. Togbɔ be woɖe nya sia gɔme le Biblia aɖewo me be “dzo mavɔ” (tsiẽfe) hã la, Gehena to vovo na tsiẽfe (Hebrigbe sheʼohlʹ, Helagbe haiʹdes).
“Gehena” fe gɔmeɖeɖe tẽe nye “Hinom Bali,” si nye bali aɖe le Yerusalem-dua godo tututu. Le Biblia-ŋlɔɣiwo la, dua me tɔwo kɔa gbeɖuɖɔ le balia me. Wona dzo nɔa bibim le afi ma ɣesiaɣi ale be gbeɖuɖɔwo nabi; eye nyéwo ɖua nu siwo dzoa mete ŋu fiã o.
Yesu zã Gehena tsɔ wɔ kpɔɖeŋu na tsɔtsrɔ̃ mavɔ. (Mateo 23:33) Egblɔ be “nyéwo mekuna” le Gehena o, “eye dzo metsina” le afi ma o. (Marko 9:47, 48) Eto nya siawo dzi le nu fom tso nu siwo yia edzi le Hinom Bali la me kple nyagblɔɖi si le Yesaya 66:24 me hã ŋu. Mawunyakpukpui ma gblɔ be: “Woado ayi aɖakpɔ ame siwo da vo ɖe ŋunye la fe kukuawo; elabena wofe nyéwo maku o, eye wofe dzo la matsi o.” Yesu fe kpɔɖeŋu sia mefia funyafunyawɔwɔ ame o, ke boŋ tsɔtsrɔ̃ ɖikaa. Ŋutilã kukuwo domee dzo kple nyéwo gblẽna, menye ame gbagbewo o.
Biblia megblɔ nya aɖeke si fia be ame siwo yi Gehena la ate ŋu afɔ o. “Dzota” la kple “Gehena fe dzo la” siaa le tsitre ɖi na tsɔtsrɔ̃ mavɔ.—Nyaɖeɖefia 20:14, 15; 21:8; Mateo 18:9.
Aleke “woawɔ fu wo zã kple keli tegbetegbee”?
Ne tsɔtsrɔ̃ koe dzota la le tsitre ɖi na ɖe, ke nu ka tae Biblia gblɔ be “woawɔ fu” Abosam, lã wɔadã la kple aʋatsonyagblɔɖila la le eme “zã kple keli tegbetegbee”? (Nyaɖeɖefia 20:10) Na míadzro susu ene siwo tae mate ŋu anye be fuwɔwɔ ame ŋutɔŋutɔe wowɔnɛ le afi sia o la me:
Hafi woate ŋu anɔ funyafunya wɔm Abosam tegbee la, ke ahiã be wòanɔ agbe tegbee. Evɔ Biblia gblɔ be woaxɔ ŋusẽ le esi alo atsrɔ̃e ɖa keŋkeŋ.
—Hebritɔwo 2: 14.
Mawu fe nunanae agbe mavɔ nye, menye tohehee o.
—Romatɔwo 6: 23.
Kpɔɖeŋunuwoe lã wɔadã la kple aʋatsonyagblɔɖila nye, eya ta womate ŋu awɔ funyafunya wo o.
Biblia me nyawo ɖee fia be funyafunya si woawɔ Abosam la tsi tsitre ɖi na mɔxexe ɖe enu alo etsɔtsrɔ̃ ɖa tegbee.
Nyagbe “woawɔ fu” si wozã le Biblia me la agate ŋu afia “mɔxexe ɖe ame nu.” Le kpɔɖeŋu me, woɖe Helagbe me nya si gɔmee nye “ŋutasẽlawo” gɔme le Biblia geɖewo me le Mateo 18:34 be “gaxɔdzikpɔlawo.” Esia ɖee fia be kadodo aɖe le ‘fuwɔwɔ ame’ kple “mɔxexe ɖe ame nu” dome. Nenema ke le Mateo 8:


text:
Ame Kae Nye Kristo Ƒe Futɔ La?
Ale si Biblia ɖo eŋui
Kristo fe futɔ la menye ame ɖeka alo habɔbɔ ɖeka aɖe koŋ o, elabe Biblia gblɔ be “Kristo fe futɔ geɖewo” li. (1 Yohanes 2:18) Helagbe me nya si gɔme woɖe be “Kristo fe futɔ” la fia “ame si tsi tsitre ɖe Kristo ŋu alo tsɔ eɖokui ɖo etefe.” Ame sia ame si wɔa nu siwo gbɔna la nye Kristo fe futɔ:
Egblɔna be menye Yesue nye Kristo (Mesia) la o alo gblɔna be menye Mawu fe Vie wònye o.
—1 Yohanes 2:18.
Etsia tsitre ɖe Kristo, Mawu fe Amesiamina la, ŋu.
—Psalmo 2:1, 2; Luka 11:23.
Egblɔna be yee nye Kristo la.
—Mateo 24:24.
Etia Kristo yomedzelawo yome, elabe Yesu bua nu sia nu si wowɔ ɖe wo ŋu be ye ŋutɔ ŋue wòwɔe ɖo.
—Dɔwɔwɔwo 9:5.
Edaa alakpa be Kristotɔe yenye evɔ tsɔa sedzimawɔmawɔ kple amebeble ɖoa dɔe.
—Mateo 7:22, 23; 2 Korintotɔwo 11:13.
Biblia yɔ ame siwo wɔa nu siawo dometɔ ɖe sia ɖe be Kristo fe futɔwo eye wògayɔ wo katã abe fufofo ene be “Kristo fe futɔ.” (2 Yohanes 7) Kristo fe futɔ la do zi gbãtɔ le apostoloawo fe ŋkekeawo me eye wògale dɔ dzi vevie va se ɖe egbe. Biblia gblɔ esia ɖi.
Ale si nàwɔ akpɔ Kristo fe futɔ la adze sii
Wogblɔa alakpanyawo tso Yesu ŋu. (Mateo 24:9, 11) Le kpɔɖeŋu me, ame siwo fiaa Trinita Kɔkɔe alo Mawuɖekaetɔ̃ alo fiaa nu be Yesue nye Mawu Ŋusẽkatãtɔ la tsia tsitre ɖe nya si Yesu gblɔ be “Fofo la lolo wum” la ŋu tẽe.
—Yohanes 14:28.
Kristo fe futɔ la medaa asi ɖe nu si Yesu fiaa ku ɖe Mawu Fiaɖufea fe dɔwɔwɔ ŋu la dzi o. Le kpɔɖeŋu me, sɔlemehakplɔla aɖewo gblɔna be amegbetɔwo fe dziɖuɖuwo zãmee Kristo le le efe dɔwɔwɔwo me. Ke hã wofe nufiafia sia tsi tsitre ɖe Yesu ŋu, elabe eya ŋutɔ gblɔ be: “Nye Fiaɖufe menye xexe sia fe akpa aɖeke o.”
—Yohanes 18:36.
Wogblɔna be Yesue nye yewofe Afetɔ gake womewɔna ɖe efe sededewo dzi o. Efe sedede siawo dometɔ ɖekae nye be woaɖe gbefã Fiaɖufea ŋuti nya nyuia.
—Mateo 28:19, 20; Luka 6:46; Dɔwɔwɔwo 10:42.


text:
Ðe Wòsɔ Be Kristotɔwo Nazã Mɔxexeɖefufɔfɔnu Ƒe Mɔnuwoa?
Ale si Biblia ɖo eŋui
Yesu mede se na eyomedzelawo be woadzi vi loo alo womegadzi vi o. Yesu fe nusrɔ̃lawo dometɔ aɖeke hã mede se ma tɔgbi o. Biblia me nya aɖeke metsi tre ɖe mɔxexeɖefufɔfɔnu ŋu o. Le go sia me la, ele be ame nabu nya si dze le Romatɔwo 14:12 la ŋu. Afi ma gblɔ be: “
Mía dometɔ ɖe sia ɖe abu akɔnta le ye ŋutɔ ɖokui ŋuti na Mawu.”
Eya ta ekpo ɖe srɔ̃tɔwo ŋutɔ gbɔ be woatiae be yewoadzi vi loo alo yewomadzi vi o. Eye wokpɔ mɔ atso nya me le vi neni si woadzi kple ɣeyiɣi siwo me woadi be yewoadzi wo hã ŋu. Ne ŋutsu aɖe kple srɔ̃a tiae be yewoazã mɔxexeɖefufɔfɔnu fe mɔnu aɖe si manye fuɖeɖe o la, woawo ŋutɔ wofe nyae. Mele be ame aɖeke nadrɔ̃ ʋɔnu wo o.—Romatɔwo 14:4, 10-13.


text:
Nya Kae Biblia Gblɔ Tso Gbɔdɔnuwɔnawo Kpɔkpɔ (Porno) Ŋu? Ðe Nane Gblẽ Le Dzeɖoɖo Tso Gbɔdɔdɔ Ŋu To Internet Dzi Ŋua?
Ale si Biblia ɖo eŋui
Biblia mefo nu tso amamaɖeɖenuwo kpɔkpɔ (porno), dzeɖoɖo tso gbɔdɔdɔ ŋu to internet dzi kple nuwɔna mawo fomevi bubuwo ŋu tẽe o. Gake ena míenya ale si Mawu sena le eɖokui me ku ɖe nuwɔna siwo doa ame siwo meɖe wo nɔewo fe gbɔdɔdɔ kple gbɔdɔdɔ ŋuti susu totrowo ɖe ŋgɔ ŋu la kɔtɛe. Na míakpɔ mawunyakpukpui siawo ɖa:
“Miwu miafe ŋutinu siwo le anyigba dzi, le agbe gbegblẽ nɔnɔ, makɔmakɔnyenye, gbɔdɔdɔ fe dzodzro, dzodzro vɔ̃, kple ŋubiabiã, si nye trɔ̃subɔsubɔ, la gome.” (Kolosetɔwo 3:5) Gbɔdɔdɔnuwɔnawo kpɔkpɔ (porno) metsia dzodzro vɔ̃wo nu le ame me o, ɖe wònana dzodzro vɔ̃wo nyɔna ɖe ame me boŋ. Enana be ame zua ame makɔmakɔ alo ame foɖi le Mawu ŋkume.
“Ame sia ame si yia edzi nɔa ŋku lém ɖe nyɔnu aɖe ŋu, si na wòdzroe la, ewɔ ahasi kplii xoxo le efe dzi me.” (Mateo 5:28) Gbɔdɔnuwɔnawo kpɔkpɔ nyɔa susu vɔ̃wo ɖe ame me eye wòkplɔa ame dea nu manyomanyo wɔwɔ me.
“Migana woayɔ [gbɔdɔdɔ fe] agbe gbegblẽ nɔnɔ kple makɔmakɔnyenye fomevi aɖeke alo ŋukeklẽ ŋkɔ teti gɔ̃ hã le mia dome o, abe ale si ko wòdze ame kɔkɔewo ene.” (Efesotɔwo 5:3) Mele be míayɔ gbɔdɔdɔ fe agbe gbegblẽ nɔnɔ atsɔ afe fe teti gɔ̃ hã o, ʋuu keke míahayi ekpɔ ge alo nu xlẽ ge tso eŋuti o.
“Ŋutilã fe dɔwɔwɔwo dze fãa, eye woawoe nye agbe gbegblẽ nɔnɔ, makɔmakɔnyenye, . . . kple nu siawo tɔgbiwo. Mele nu xlɔ̃m mi ku ɖe nu siawo ŋu do ŋgɔ, abe ale si mexlɔ̃ nu mi do ŋgɔ ene be, ame siwo wɔa nu siawo la, womanyi Mawu fe fiaɖufe la dome o.” (Galatiatɔwo 5:19-21) Mawu bua ame siwo kpɔa gome le gbɔdɔnyawo gbɔgblɔ le telefon dzi, gbɔdɔnuwo ɖoɖo ɖa to telefon dzi, alo dzeɖoɖo tso gbɔdɔdɔ ŋu to Internet dzi me be wonye ame makɔmakɔwo kple ame foɖiwo. Ne míenɔa nu siawo wɔm la, ate ŋu ana be Mawu magakpɔ ŋudzedze ɖe mía ŋu kura o.


text:
Agbenɔnɔ Ðe Biblia Ƒe Mɔfiamewo Nu
Ʋumadomado Na Be Dɔnɔ Siwo Nye Ðasefowo Hayana Kaba Wu
Nyatakakawo ɖee fia be dɔnɔ siwo gbena be womegado ʋu na yewo o la tsia agbe wu eye ɣeyiɣi si wotsɔ nɔa kɔdzi la nɔa kpuie wu dɔnɔ bubuwo tɔ.
Nya Si Ðɔktawo Va Le Gbɔgblɔm Tso Ʋudodo Ŋu Azɔ
Wohea nya ɖe Yehowa Ðasefowo ŋu le esi wogbe be womado ʋu na yewo o ta. Aleke dɔdala aɖewo bua mí le go sia me?
Elé Efe Dzixɔse Me Ðe Asi Sesĩe
Song Hee Kang te ŋu nɔ te ɖe lãmesẽkuxi sesẽ aɖe nu dzidzedzetɔe esime wòxɔ fe 14 pɛ ko.
Mesrɔ̃e Be Yehowa Nye Mawu Nublanuikpɔla Si Tsɔa Nu Vɔ̃ Kena
Amefuflu va zu nu mame na Normand Pelletier abe atike muame ene. Gake esi wòxlẽ mawunyakpukpui aɖe le Biblia me la, aɖatsi lólo ɖe ŋku dzi nɛ enumake.
Nyabiase Etɔ̃ Siwo Na Nuwo Trɔ Le Nye Agbe Me
Esi Doris Eldred si nye nufiala la lɔ̃ efe sukuvi fia nui la, eva ke ɖe efe agbemebiabia veviwo fe ŋuɖoɖo fakɔnamewo ŋu.
Ale Si Biblia Ðo Nye Biabiawo Ŋu Nyuie La Wɔ Nuku Nam Ŋutɔ
Ernest Loedi va ke ɖe agbemebiabia vevi aɖewo fe ŋuɖoɖowo ŋu. Ale si Biblia ɖo efe biabiawo ŋu wo me kɔ nyuie la na etsɔmemɔkpɔkpɔ vavã va su esi.
Biblia Me Nyatefea Ðo Nye Biabiawo Ŋu Ale Gbegbe Be Nye Dzi Dze Eme
Esi Mayli Gündel fofo ku la, megaxɔa Mawu dzi se o. Nu kae kpe ɖe eŋu wògaxɔ Mawu dzi se eye efe dzi dze eme?


text:
Ðe Biblia Ƒo Nu Tso Nyɔnu-Kple-Nyɔnu Alo Ŋutsu-Kple-Ŋutsu Ƒe Srɔ̃ɖeɖe Ŋua?
Ale si Biblia ɖo eŋui
Mía Wɔla de sewo ku ɖe srɔ̃ɖeɖe ŋu tso gbe aɖe gbe ʋĩ ke hafi dziɖuɖuwo va te sewo dede ku ɖe srɔ̃ɖeɖe ŋu. Biblia fe agbalẽ gbãtɔ gblɔ na mí be: “
Ŋutsu agblẽ fofoa kple dadaa ɖi ahaku ɖe srɔ̃a ŋuti, eye woanye ŋutilã ɖeka.” (1 Mose 2:24) Numekugbalẽ aɖe (Vine’s Expository Dictionary of Biblical Words) gblɔ be Hebrigbe me nya si gɔme woɖe be “
srɔ̃” la fia “
amegbetɔ nyɔnu.” Yesu ɖo kpe edzi be ele be ame siwo aɖe wo nɔewo la nanye “
atsu kple asi.”—Mateo 19:4.
Eya ta ɖe Mawu ɖoe be srɔ̃ɖeɖe nanye kadodo sẽŋu aɖe si anɔ anyi ɖaa le ŋutsu kple nyɔnu dome. Wowɔ ŋutsu kple nyɔnu wosɔ nyuie na wo nɔewo ale be woakpe ɖe wo nɔewo ŋu ahakpɔ wo nɔewo fe seselelãme kple gbɔdɔdɔ fe nuhiahiãwo gbɔ, eye woadzi viwo.


text:
Ðe Biblia Ate Ŋu Ana Dzidzɔkpɔkpɔ Nanɔ Nye Ƒomea Mea?
Ale si Biblia ɖo eŋui
Ɛ̃. Biblia me aɖaŋuɖoɖo siwo me nunya le siwo kpe ɖe ŋutsu kple nyɔnu miliɔn geɖewo ŋu wofe fomea le dzidzɔ kpɔm la dometɔ ʋɛ aɖewoe nye esiawo:
De wò srɔ̃ɖeɖea agbalẽ me alo ɖe srɔ̃ le se nu. Ale si srɔ̃ɖeɖe le se nu biana be woawɔ nutefe na ame srɔ̃ le ame fe agbe me katã nye gɔmeɖoanyi na fome kpɔdzidzɔ.
—Mateo 19:4-6.
Ðe lɔlɔ̃ kple bubu fia. Esia bia be nàwɔ nu ɖe srɔ̃wòa ŋu abe ale si nàdi be wòawɔ nu ɖe ye ŋu ene.
—Mateo 7:12; Efesotɔwo 5:25, 33.
Ƒo asa na nya tɔamewo gbɔgblɔ. Ƒo nu tufafatɔe, nenye be srɔ̃wòa gblɔ nya aɖe alo wɔ nane wòve wò hã. (Efesotɔwo 4:31, 32) Biblia gblɔ le Lododowo 15:1 gblɔ be: “Nyaŋuɖoɖo fafɛ tsia dziku nu; ke gbe da ɖe ame gbɔ nana dɔmedzoe flana.”
Miwɔ nutefe na mia nɔewo. Ðoe be ye srɔ̃ ɖeka fe nu koe alé dzi na ye eye eya ɖeka ko fe nue adzro ye. (Mateo 5:28) Biblia gblɔ be: “Bubu nanɔ srɔ̃ɖeɖe me le amewo katã dome, eye womagafo ɖi srɔ̃ɖeba la o.”—Hebritɔwo 13:4.
He viwòwo le lɔlɔ̃ me. Mègafa akpa o eye wò nya me megasẽ hã akpa.
—Lododowo 29:15; Kolosetɔwo 3:21.


text:
Ðe Nɔfe Aɖe Koŋ Le Mawu Sia?
Ale si Biblia ɖo eŋui
Ɛ̃. Nɔfe aɖe koŋ le Mawu si, eyae nye dzifowo. Ðe ŋugble tso Biblia me nuŋlɔɖi siawo ŋu kpɔ:
Salomo gblɔ le gbedodoɖa me be: “
Nàsee le nɔwòfe le dzifo.”—1 Fiawo 8:43.
Yesu fia efe nusrɔ̃lawo be woado gbe ɖa na wo “
Fofo si le dzifowo.”—Mateo 6:9.
Esi wofɔ Yesu ɖe tsitre la, “
dzifo ŋutɔŋutɔ wòge ɖo, bene wòado ɖe Mawu ŋutɔ ŋkume.”—Hebritɔwo 9:24.
Mawunyakpukpui siawo ɖee fia be ame ŋutɔŋutɔe Yehowa Mawu nye eye be mele afi sia afi o, ke boŋ dzifo koe nye enɔfe.


text:
Nya Kae Biblia Gblɔ Tso Easter (Pâques) Ŋu?
Ale si Biblia ɖo eŋui
Easter (Pâques) metso Biblia me o. Gake ne èlé ŋku ɖe azã sia fe ŋutinya ŋu nyuie la àde dzesi gɔmesese si le azã sia si. Wotui ɖe blemavidzidzi fe kɔnu aɖe dzi. Lé ŋku ɖe nya siwo gbɔna ŋu.
Ŋkɔa: Numekugbalẽ si nye Encyclopædia Britannica gblɔ be: “Míenya Eŋlisigbe me ŋkɔ si nye Easter fe dzɔtsofe tututu o; Anglo-Saxontɔwo fe mawununɔla Venerable Bede si nɔ anyi le fe 700 mee ɖe ŋkɔ sia tso Anglo-Saxontɔwo fe adamemawunɔ Eostre fe ŋkɔ me.”Ame bubuwo gblɔna be azã sia do fome kple Foiniketɔwo fe vidzidzimawunɔ Astarte si Babiloniatɔwo ya yɔna be Ishtar.
Nukpui, Fɔmizi: Esiawo nye vidzidzi fe dzesi “siwo dzɔ tso Europatɔwo kple Asiatɔwo fe blemakɔnuwo kple dzesi siwo wowɔna le trɔ̃zã siwo woɖuna le adame me la me.”
—Encyclopædia Britannica.
Azi: Nyagɔmeɖegbalẽ aɖe gblɔ be Easter-zi siwo wosusu be Easter-fɔmiziwo hena vanɛ didi “menye ɖeviwo fe fefe dzro ko o, ke boŋ vidzidzikɔnu siwo wowɔna le blema dzi yiyie.” (Funk & Wagnalls Standard Dictionary of Folklore, Mythology and Legend)
Le dukɔ aɖewo me la, amewo susui be Easter-zi siwo wosi aŋɔ na nyuie “ate ŋu ahe dzidzɔkpɔkpɔ, nudzedziname, lãmesẽ kple takpɔkpɔ vɛ na ame nukutɔe.”—Traditional Festivals.
Easter-wu yeyewo: “Wobui be enye amemabumabu kple dzɔgbe vɔ̃e be woanɔ awu xoxowo me ado gbe na Scandinaviatɔwo fe Adamemawunɔ alo Eastre.”—The Giant Book of Superstitions.
Ɣe fe dzedze fe sɔlemewɔwɔ: Wogblɔ be kɔnu sia do ka kple blemaɣesubɔlawo fe kɔnu siwo “wowɔna le adame tsɔ doa dzaa na ɣe la kple efe ŋusẽ gã la be wòana agbe yeye nu miemiewo katã.”—Celebrations—The Complete Book of American Holidays.
Agbalẽ si nye The American Book of Days ɖɔ Easter fe dzɔtsofe wòsɔ nyuie be: “Ðikeke mele eme o be le Sɔlemeha fe gɔmedzedze la, eda asi ɖe blematrɔ̃subɔsubɔ fe kɔnuwo dzi eye wòtsɔ Kristotɔwo fe gɔmesese na wo.”
Biblia xlɔ̃ nu mí tso tadede agu na Mawu to kɔnyinyi kple kɔnu siwo medzea eŋu o dzi la ŋu. (Marko 7:6-8)
Eye 2 Korintotɔwo 6:17 gblɔ be: “‘Miɖe mia ɖokui ɖa,’ Yehowa ye gblɔe, ‘eye midzudzɔ asikaka nu makɔmakɔ la ŋu.’” Easter nye trɔzã, eye ele be ame siwo di be yewoadze Mawu ŋu la natsrii.


text:
Nu Kae Biblia Ƒe Ɣeyiɣikɔntabubuwo Ðe Fia Tso Ƒe 1914 Ŋu?
Ale si Biblia ɖo eŋui
Biblia fe ɣeyiɣikɔntabubuwo ɖee fia be woɖo Mawu Fiaɖufea anyi le dzifo le fe 1914 me. Esia dze le Biblia-gbalẽ si nye Daniel fe ta 4 me.
Nyagblɔɖia me nya veviwo. Mawu na Babilon-fia Nebukadnezar ku drɔ̃e si nye nyagblɔɖi. Ekpɔ ati gã aɖe le drɔ̃ea me, eye wolã ati la fu anyi. Woxe mɔ na efe takpoea be magadze o “ɣeyiɣi adre.” Le esia megbe la, ati la agadze ake.
Nyagblɔɖia fe emevava gbãtɔ. Ati gã la le tsitre ɖi na Fia Nebukadnezar ŋutɔ. (Daniel 4:
Nu siwo ɖo kpe edzi be ele be nyagblɔɖia nava eme le mɔ si lolo wu nu. Nu si koŋ tae wogblɔ nya sia ɖi ɖo lae nye be “agbagbeawo nanyae be Dzifoʋĩtɔ lae nye Dziɖula si kpɔ ŋusẽ ɖe amegbetɔwo fe fiaɖufewo dzi, eye ame si dze eŋu la, eyae wòtsɔnɛ nana, eye wòtsɔa ame tsɛtɔ le amegbetɔwo dome gɔ̃ hã ɖoa enu.” (Daniel 4:17) Fia Nebukadnezar dadala mae Mawu di be yeatsɔ dziɖuɖu ma ana mlɔeba? Ao, elabena Mawu ɖee fia Fia Nebukadnezar le drɔ̃e aɖe si nye nyagblɔɖi me do ŋgɔ xoxo be fiaɖufe sia mayi ɖe eya ŋutɔ loo alo amegbetɔwo fe dziɖula bubu aɖeke si me o. Ke boŋ Mawu “aɖo fiaɖufe aɖe anyi, si matsrɔ̃ gbeɖegbeɖe o.”
Do ŋgɔ na nudzɔdzɔ ma la, Mawu ɖo fiaɖufe aɖe si tsi tre ɖi na efe dziɖuɖu ɖe anyigba dzi la anyi: eyae nye blema Israel. Mawu ɖe mɔ ‘wotsrɔ̃’ fiaɖufe ma elabena efe fiawo mewɔ nutefe nɛ o, gake egblɔe ɖi be yeatsɔ fiaɖufea ana “ame si tɔ wònye le se nu.” (Ezekiel 21:25-
Nu kae ati si ŋu wofo nu tsoe le Daniel 4 la fia? Wozãa atiwo tsɔ tsia tsitre ɖi na fiaɖufewo ɣeaɖewoɣi le Biblia me. (Ezekiel 17:22-
Nu kae atia lalã fu anyi fia? Abe ale si ko atia lalã fu anyi fia be Nebukadnezar maganye fia o va se ɖe ɣeyiɣi aɖe la, nenema kee wòfia hã be Mawu fe dziɖuɖu le anyigba dzi me atso hena ɣeyiɣi aɖe. Esia va eme esime Nebukadnezar va tsrɔ̃ Yerusalem, du si me Israel fiawo nɔa “Yehowa fe fiazikpui dzi” henyea Yehowa ŋutɔ tefenɔlawo le.
Nu kae “ɣeyiɣi adre” la le tsitre ɖi na? “Ɣeyiɣi adre” la le tsitre ɖi na ɣeyiɣi si Mawu ɖe mɔ na dukɔwo be woaɖu anyigba dzi esime fiaɖufe si Mawu ɖo la ɖeke meli ade nu wofe nyawo me o. Le Biblia fe ɣeyiɣikɔntabubu nu la, “ɣeyiɣi adre” la dze egɔme le October 607 Do Ŋgɔ Na Yesu, esime Babilontɔwo tsrɔ̃ Yerusalem. *
Ƒe nenie “ɣeyiɣi adre” la axɔ? Mate ŋu anye fe adre ŋutɔŋutɔ abe ale si wònɔ le Nebukadnezar gome ene o. Yesu na míekpɔ ŋuɖoɖoa esi wògblɔ be “dukɔwo atu afɔ Yerusalem [si le tsitre ɖi na Mawu fe dziɖuɖu] dzi va se ɖe esime dukɔwo fe ɣeyiɣi ɖoɖiawo nawu enu.” (Luka 21:24) “Dukɔwo fe ɣeyiɣi ɖoɖiawo” si nye ɣeyiɣi si Mawu ɖe mɔ be dukɔwo natu afɔ “Yerusalem dzi” kee nye “ɣeyiɣi adre” si nu wofo nu tsoe le Daniel ta 4. Esia fia be esime Yesu nɔ anyigba dzi gɔ̃ hã la, “ɣeyiɣi adre” la mekpɔ wu enu o.
Biblia kpe ɖe mía ŋu míenya ɣeyiɣi didi si “ɣeyiɣi adre” si wogblɔ ɖi la axɔ. Biblia gblɔ be ɣeyiɣi etɔ̃ kple afã fe didimee nye ŋkeke 1,260. “Ɣeyiɣi adre” nye ema fe tefe eve alo ŋkeke 2,520. (Nyaɖeɖefia 12:6, 14) Ne míezã nyagblɔɖi fe ɣeyiɣikɔntabubu si nye ‘ŋkeke ɖeka na fe ɖeka’ la, ke ŋkeke 2,520 tsi tre ɖi na fe 2,520. Eya ta “ɣeyiɣi adre” alo fe 2,520 wu enu le October 1914 me.
^ mm. 10 Ne èdi be yeaxlẽ nu geɖe wu tso nu si tae míezãa fe 607 Do Ŋgɔ Na Yesu ŋu la, kpɔ nyati si nye “Ɣekaɣie Wotsrɔ̃ Blema Yerusalem?


text:
Nu Ka Tae Mawu Ðe Mɔ Nazitɔwo Tsrɔ̃ Yudatɔwo?
Ame geɖe siwo biaa nya sia la ŋutɔ kpe fu dziŋɔwo alo wofe ame veviwo kpe fu le tsɔtsrɔ̃ dziŋɔ sia me eye menye biabia sia fe ŋuɖoɖo ko dim wole o, ke boŋ akɔfafa dimee wole. Ame aɖewo bua ale si Nazitɔwo tsrɔ̃ Yudatɔwo be enye amegbetɔwo fe nuwɔna dziŋɔtɔ kekeake eye esia na wòsesẽna na wo be woaxɔ Mawu dzi ase.
Susu totro siwo nɔa amewo si ɖe Mawu Kple Yudatɔwo fe tsɔtsrɔ̃ sia ŋu
Alakpanya: Mesɔ be ame nadi be yeanya nu si tae Mawu ɖe mɔ Nazitɔwo tsrɔ̃ Yudatɔwo o.
Nyatefenya: Ame siwo si xɔse sẽŋu le bia nya Mawu ku ɖe nu si tae wòɖe mɔ ɖe nu vɔ̃ɖi wɔwɔ ŋu la ŋuti. Le kpɔɖeŋu me, nyagblɔɖila Xabakuk bia Mawu be: “Nu ka ŋuti nèna mele nu vlo wɔwɔ tefe kpɔm, eye nèle hiãkame kpɔm kple ŋku, gbegblẽ kple ŋutasesẽ le ŋkunye me, avuwɔwɔ li, eye dzre dzɔ?” (Xabakuk 1:3) Mawu meka mo na Xabakuk o, ɖe wòna wòŋlɔ efe nyabiase ma ɖe Biblia me boŋ be mí katã míava xlẽ.
Nyatefenya: Mawu lé fu ŋutasẽnuwɔwɔwo kple fukpekpe siwo esiawo hena vaa amewo dzi la siaa. (Lododowo 6:16-19) Le Noa fe ŋkekeawo me le blema la, ŋutasẽnuwɔwɔ siwo xɔ afe ɖe anyigba bliboa dzi la ‘ɖu dzi’ na Mawu. (1 Mose 6:5, 6) Ðikeke mele eme o be ale si Nazitɔwo tsrɔ̃ Yudatɔwo la hã ɖu dzi nɛ ŋutɔ.—Maleaxi 3:6.
Nyatefenya: Enye nyatefe be Mawu ɖe mɔ Romatɔwo tsrɔ̃ Yerusalem le fe alafa gbãtɔ me ya. (Mateo 23:37–24:2) Gake tso ɣemaɣi la, Mawu megatia gbegbɔgblɔ aɖe koŋ dolawo be woawoe nye ye tɔ hewɔa nu ɖe wo ŋu etɔxɛe alo hea to na wo o. Le Mawu gbɔ la, “vovototo aɖeke mele Yudatɔ kple Helatɔ dome o.”—Romatɔwo 10:12.
Nyatefenya: Togbɔ be Mawu mehea fukpekpe vaa amewo dzi gbeɖe o hã, ɣeaɖewoɣi la, eɖea mɔ ɖe eŋu ɣeyiɣi vi aɖe.—Yakobo 1:13; 5:11.
Nu ka tae Mawu ɖe mɔ Nazitɔwo tsrɔ̃ Yudatɔwo o?
Susu si tae Mawu ɖe mɔ amegbetɔwo katã le fu kpem ɖo la ke tae wòɖe mɔ Nazitɔwo tsrɔ̃ Yudatɔwo ɖo: be woakpɔ ŋuɖoɖo na nyui kple vɔ̃ fe nya si fɔ ɖe te gbe aɖe gbe ʋĩ ke la. Biblia ɖee fia kɔtɛe be Abosam ye le xexea dzi ɖum egbea, menye Mawu ye o. (Luka 4:1, 2, 6; Yohanes 12:31) Togbɔ be nyati si fe kadodo nàkpɔ le tanya sia te ɖe nu si tae Mawu ɖe mɔ ɖe fukpekpe ŋu me tsitotsito hã la, nyatefenya eve aɖewo dze le Biblia me siwo akpe ɖe mía ŋu míase nu si tae Mawu ɖe mɔ Nazitɔwo tsrɔ̃ Yudatɔwo ɖo la gɔme.
Ame ka gbɔe wòtso be Nazitɔwo tsrɔ̃ Yudatɔwo? Mawu gblɔ nu si wòdi tso amegbetɔ gbãtɔ siwo nye Adam kple Xawa si la na wo, gake mezii ɖe wo dzi o. Wotiae be yewo ŋutɔwo yewoaɖo nu si nye nyui kple nu si nye vɔ̃ na yewo ɖokuiwo, eye nenema ko amegbetɔ bubuawo hã le ewɔm le fe gbogbo siwo kplɔe ɖo me. Wofe nyametsotso gbegblẽ ma he nɔnɔme dziŋɔwo va amefomea katã dzi. (1 Mose 2:17; 3:6; Romatɔwo 5:12) Ðeko wòle abe ale si agbalẽ aɖe gblɔe ene be: “Fukpekpe siwo le xexea me fe akpa gãtɔ tso ale si mímewɔa tiatiawɔblɔɖe si wona mí la ŋu dɔ nyuie o gbɔ.” (Statement of Principles of Conservative Judaism) Mawu mexɔ tiatiawɔblɔɖe le mía si o, ke boŋ ɖe wòna ɣeyiɣi amegbetɔwo be woawo ŋutɔwo woakpɔ wofe nyawo gbɔ le wo ɖokuiwo si ye Mawu manɔmee.
Mawu ate ŋu aɖɔ nu siwo Nazitɔwo gblẽ le Yudatɔwo ŋu la ɖo eye awɔe hã. Mawu do ŋugbe be yeafɔ ame miliɔn geɖe siwo ku la ɖe tsitre eye Yudatɔ siwo Nazitɔwo wu hã anɔ eme. Aɖe veve si ame siwo tsi agbe le Nazitɔwo fe ametsɔtsrɔ̃ ma me sena ne woɖo ŋku nu dziŋɔ siwo me woto dzi la hã ɖa. (Yesaya 65:17; Dɔwɔwɔwo 24:15) Lɔlɔ̃ si le Mawu si na amegbetɔfomea nye kpeɖodzi be awɔ ɖe efe ŋugbedodo siawo dzi.—Yohanes 3:16.
Ame siwo tsi agbe le Nazitɔwo fe ametsɔtsrɔ̃ ma me la dometɔ geɖe te ŋu va xɔ Mawu dzi se eye wofe dzi dze eme le agbe me esi wova se nu si tae Mawu ɖe mɔ vɔ̃ɖinyenye kpɔtɔ li kple tame si wòɖo be yeaɖɔ nu siwo vɔ̃ɖinyenye gblẽ le amewo ŋu la katã ɖo la gɔme.